Д О К Л А Д

ЗА ДЕЙНОСТТА НА ОБЛАСТНА ДИРЕКЦИЯ „ЗЕМЕДЕЛИЕ” - ГАБРОВО

ЗА 2024 ГОДИНА

Обща ИНФОРМАЦИЯ за областта

**ВЪВЕДЕНИЕ**

Основна цел в дейността на Областна дирекция „Земеделие” - Габрово през 2024 г. е провеждане на държавната политика в областта на земеделието и прилагане на Общата селскостопанска политика на Европейския съюз на територията на областта, в съответствие с изискванията на Национална програма за развитие: България 2030 и Приоритет № 6 Устойчиво селско стопанство, и с: Национална статистическа програма за 2024 г., Стратегически план за развитие на земеделието и селските райни 2023-2027 г.(СПРЗСР), Програма за управление на Република България (юни 2023 г. - декември 2024 г. ), Програма за управление на рисковете и кризите в сектор „Земеделие“, Бюджетна прогноза за периода 2024-2026 г. в програмен формат на Министерство на земеделието и храните, Актуализирана стратегия за развитие не електронното управление в Република България 2019-2025 г., Регламент № (ЕС) 1217/2009 на Съвета относно създаване на система за събиране на счетоводна информация за доходите и икономическата дейност на земеделските стопанства в ЕО, Закон за регистрация и контрол на земеделска и горска техника, Регламент (ЕС) №167/2013 на Европейският парламент и на Съвета от 05.02.2013 г. относно одобряването и надзора на пазара на земеделски и горски превозни средства, Регламент (ЕС) 2016/1628 на Европейския парламент и на съвета от 14.09.2016 г. относно изискванията за граничните стойности на емисиите на газообразни и прахови замърсители и за одобряване типа на двигателите с вътрешно горене за извънпътна подвижна техника, Закон за прилагане на общата организация на пазарите на земеделските продукти на ЕС и подзаконовите нормативни актове по прилагането му.

Според характера на дейността административните звена в Дирекцията са обособени в обща и специализирана администрация.

Общата администрация е организирана в Дирекция „Административно-правна, финансово - стопанска дейност и човешки ресурси”. Общата администрация подпомага осъществяването на правомощията на директора, създава условия за осъществяване на дейността на специализираната администрация и извършва техническите дейности по административното обслужване.

Специализираната администрация е организирана в Главна Дирекция “Аграрно развитие”. В състава на Главна Дирекция ”Аграрно развитие” се включват четири Общински служби по земеделие на територията на областта като териториални звена - ОСЗ - Габрово, ОСЗ - Дряново, ОСЗ - Севлиево и ОСЗ - Трявна.

**I. БАЛАНС НА ПЛОЩИТЕ В ОБЛАСТ ГАБРОВО КЪМ 31.12.2024 г.**

1. Баланс на земеделските земи:

Общата площ на землищата в област Габрово е 2 022 989 дка, от които Селскостопански фонд 1 016 472 дка. и 814 358 дка. Горски фонд.

Селскостопанският фонд включва Обработваема земя от 667763 дка, т. е. 66 % и Необработваема земя от 348709 дка или 34% .

В сравнение с предходната година през 2024 г. се забелязва намаление на нивите с 2610 дка, на ливадите с 14 дка, на площите, заети с трайни насаждения с 123 дка, както и намаление с 287 дка. на площите с мери и пасища и увеличение на площите с друг НТП с 2864 дка.

Настъпилите промени са резултат от отразени Решения на Комисията по чл. 17, ал. 1, т. 1 от ЗОЗЗ за промяна предназначението на земеделски земи за неземеделски нужди, от приети и отразени контактни зони и малки Кадастрални карти в съответни землища и от нанесени по кадастралните карти обекти на техническата инфраструктура на територията на област Габрово.

Горският фонд заема 814 358 дка. от общата площ на землищата, от които 266 606 дка. са частна собственост и 547 752 дка. - Държавен горски фонд.

В изпълнение на Заповед № РД 49-423/28.09.2021 г. Министъра на земеделието, храните и горите на основание чл. 81, ал. 1, във връзка с ал. 2, т. 2 и чл. 82, ал. 1 и 2 от Закона за горите е променено предназначението на поземлени имоти, находящи се в землища на общините на територията на област Габрово и представляващи частна държавна собственост от земеделска в горска територия. Към 31.12.2024 г. същите са отписани от баланса на Държавния поземлен фонд и за заведени в баланса на МЗХ. Промяната е отразена в КК и КР на съответните землища.

Извършени са и процедури по възстановяване на собствеността върху гори и земи от горския фонд по реда на чл. 13, ал. 2 от Закона за възстановяване на собствеността върху горите и земите от горския фонд.

|  |  |  |  |  |  |
| --- | --- | --- | --- | --- | --- |
| Баланс на площите | Община Габрово /дка/ | Община  Дряново /дка/ | Община Севлиево /дка/ | Община Трявна /дка/ | Общо за областта |
| Обща площ на землищата | 555588 | 248377 | 964114 | 254910 | 2022989 |
| I.Селскостопански фонд | 234037 | 149988 | 526573 | 105874 | **1016472** |
| 1. Обработваема земя | 128832 | 91262 | 393190 | 54479 | **667763** |
| в т.ч. ниви | 79566 | 77236 | 295537 | 28573 | 480912 |
| в т.ч. ливади | 28574 | 8007 | 68461 | 17181 | 122223 |
| в т.ч. трайни насаждения | 20607 | 5000 | 25040 | 8725 | 59372 |
| в т.ч. лозя | 85 | 1019 | 4152 | 0 | 5256 |
| 1. Необработваема земя | 105205 | 58726 | 133383 | 51395 | **348709** |
| в т.ч. мери и пасища | 79335 | 46047 | 99951 | 39996 | 265329 |
| в т.ч. други | 25870 | 12679 | 33432 | 11399 | 83380 |
| II. Горски фонд | 270685 | 80034 | 332439 | 131200 | **814358** |
| 1.Частна собственост | 75694 | 29827 | 119479 | 41606 | 266606 |
| 2.ДГФ | 194991 | 50207 | 212960 | 89594 | 547752 |

*Фиг. 1: Територии с предназначение за селското и горско стопанство спрямо общата територия на област Габрово*

*Забележка: Данните за обща площ в Габровска област, „за нуждите на селското стопанство”, „за нуждите на горското стопанство” са предоставени от ОСЗ от справка „Баланс по видове територии по предназначение общо за ОСЗ от Ферма Win към 31.12.2024 г.*

IІ. РАСТЕНИЕВЪДСТВО:

Габровска област се характеризира с развитието на индустриалното производство, услугите и туризма. Земеделието не е приоритетен отрасъл в областта. Основната причина се дължи на липсата на плодородни обработваеми площи поради географското положение на областта, която обхваща предимно планински и предпланински терени. Въпреки това, през последните години се наблюдава засилване на интереса към земеделските дейности, както и полагане на усилия от страна на утвърдени вече земеделски стопани за повишаване на добивите чрез ефективно наторяване и извеждане на борба с икономически важните болести и неприятели. Подбират се по - внимателно култури, подходящи за отглеждане, съобразно спецификите на терените и климатичните условия.

По данни от извършени агростатистически наблюдения от преброяването на земеделските стопанства през 2020 г. броят на стопанствата в област Габрово е 1643. Използваната земеделска площ /ИЗП/ в размер на 43407.05 ха е разпределена в 1242 стопанства. Стопанствата, които не разполагат с ИЗП са 108 бр. Разпределението на стопанствата по общини е следното:

В община Габрово са 42 % или 691 броя от стопанствата в областта, обработващи 11 % от площите в област Габрово в размер на 4926.16 ха.

В община Дряново са 8 % или 131 броя от стопанствата в областта, обработващи 7 % от площите в област Габрово в размер на 3025.5 ха.

В община Севлиево са 41 % или 681 броя от стопанствата в областта, обработващи 78 % от площите в област Габрово в размер на 33946.42 ха.

В община Трявна са 9 % или 140 броя от стопанствата в областта, обработващи 4 % от площите в област Габрово в размер на 1508.97 ха.

**1. Основни видове отглеждани култури по площи през календарната 2024 г.:**

Данните за засетите есенници и пролетници, реколта 2024 г. са представени в следната таблица:

|  |  |  |  |  |  |  |  |
| --- | --- | --- | --- | --- | --- | --- | --- |
| **Община** | **Пше**  **ница**  **/дка/** | **Ечемик /есенен и пролетен/**  **/дка/** | **Триткале**  **/дка/** | **Зимна**  **масл. рапица**  **/дка/** | **Ръж /дка/** | **Слънчоглед**  **/дка/** | **Царевица за зърно**  **/дка/** |
| Габрово | 2609 | 841 | 2919 | - | - | 1400 | 4800 |
| Дряново | 5320 | 1338 | - | - | - | 1803 | 5470 |
| Севлиево | 39710 | 8100 | 560 | - | - | 32423 | 58474 |
| Трявна | - | - | - | - | - | 460 | - |
| **За областа** | **47639** | **10279** | **3479** | **-** | **-** | **36086** | **68744** |

Структурата на растениевъдната продукция е насочена главно за задоволяване на нуждите на животновъдството. Производството е концентрирано в района на община Севлиево. Застъпени са зърнени и маслодайни култури - пшеница, ечемик, царевица за зърно, силаж и маслодаен слънчоглед. Характеризира се със сравнително малко произведена продукция от единица площ, слаба заетост на трудовите ресурси и екстензивно производство.

В следващите таблици се проследява динамиката на засети площи, производство и средни добиви през последните пет години на територията на областта.

**Есенни култури**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Година** | **Пшеница** | | | **Ечемик** | | | **Маслодайна рапица** | | |
| Площ  (дка) | Производ  ство  (тон) | Ср.добив  (кг/дка) | Площ  (дка) | Производ  ство  (тон) | Ср. добив  (кг/дка) | Площ  /дка/ | Производ  ство  (тон) | Ср.добив  (кг/дка) |
| **2018** | 38590 | 14429 | 374 | 8270 | 2685 | 426 | 6320 | 1856 | 294 |
| **2019** | 37510 | 16354 | 443 | 6920 | 3044,5 | 440 | 7720 | 2038 | 293 |
| **2020** | 31540 | 15609 | 389 | 8490 | 3599 | 362 | 6000 | 339 | 179 |
| **2021** | 45810 | 21593 | 480 | 17030 | 7733 | 454 | **-** | **-** | **-** |
| **2022** | 58891 | 33363 | 566 | 7251 | 3651 | 504 | 1100 | 935 | 85 |
| **2023** | 59429 | 35595 | 599 | 6764 | 3204 | 473 | **-** | **-** | **-** |
| **2024** | **47639** | **26637** | **559** | **9932** | **4540** | **457** | **-** | **-** | **-** |

Общата площ на реколтираните площи с есенници за календарната 2024 г. на територията на областта е 57571 дка, от които 47639 дка. са с пшеница, 9932 дка. с ечемик. Забелязва се увеличение на добивите спрямо предходни години, дължащо се на благоприятните условия през зимния период в условията на по - високи температури, което не позволява изтегляне на посевите, заедно с достатъчните количества валежи в периода на активна вегетация.

Пролетни култури

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Година** | **Царевица за зърно** | | | **Маслодаен слънчоглед** | | | **Овес** | | |
| Площ  (дка) | Производ  ство  (тон) | Ср.добив  (кг/дка) | Площ  (дка) | Производ  ство  (тон) | Ср.добив  (кг/дка) | Площ  (дка) | Производ  ство  (тон) | Ср.добив  (кг/дка) |
| **2018** | 20910 | 13212 | 632 | 29300 | 7973 | 272 | 2650 | 541 | 235 |
| **2019** | 20430 | 11124 | 614 | 34600 | 6726.7 | 194 | 1630 | 201 | 123 |
| **2020** | 71276 | 24428 | 347 | 28987 | 5471 | 179 | - | - | - |
| **2021** | 75570 | 19900 | 263 | 47732 | 8244 | 176 | **-** | **-** | **-** |
| **2022** | 67499 | 20094 | 336 | 48691 | 8741 | 179 | **-** | **-** | **-** |
| **2023** | 68065 | 28291 | 416 | 34218 | 7677 | 224 | **-** | **-** | **-** |
| **2024** | **65344** | **12889** | **197** | **35627** | **5930** | **166** | **-** | **-** | **-** |

**Забележка:** през 2024 г. 3400 дка. царевица за зърно и 459 дка слънчоглед от засетите площи са реколтирани за фураж.

Общата площ на реколтираните площи с пролетници за календарната 2024 г. е 101 318 дка, от които 65 344 дка. засети с царевица за зърно, 347 дка. пролетен ечемик и 35 627 дка. - с маслодаен слънчоглед. Средните добиви при пролетните култури през последните години варират поради непостоянството на валежите и отглеждането на царевицата и слънчогледа на площи, където няма възможност да се дадат поливки в критичните фенофази.

В изпълнение на Заповед № РД-09-78/08.02.2018 г. на Министъра на земеделието, храните и горите, отменена със Заповед № РД-09-1148/04.11.2024 г. на Министъра на земеделието и храните, със Заповед на Директора на ОДЗ - Габрово са сформирани постоянно действащи експертни комисии в четирите общини за извършване на обследване на площите, заети със земеделски култури и издаване на констативни протоколи по постъпили заявления от земеделски стопани в следствие на настъпили неблагоприятни природни събития.

Чрез оглед на площите комисиите набират информация за състоянието на културите, очакваните средни добиви, количество и качество на очаквана или прибрана продукция и въздействието на агроклиматичните фактори върху насажденията и културите. При постъпили заявления от земеделски стопани експертните комисии извършват оглед на място и издават констативни протоколи за 100 % нереколтирани /унищожени/ площи, вследствие на природни бедствия или неблагоприятни климатични условия, приравнени към природни бедствия, както и обикновени протоколи за нереколтирани площи под 100 %.

През 2024 година са подадени 12 броя заявления от земеделски стопани за пропаднали площи на територията на област Габрово. Изготвени са 7 броя констативни протоколи за 100 % нереколтирани /унищожени/ площи, вследствие на природни бедствия или неблагоприятни климатични условия, приравнени към природни бедствия и 5 броя обикновени протоколи за нереколтирани площи под 100 %.

**ТРАЙНИТЕ НАСАЖДЕНИЯ** представляват 9 % от ИЗП в областта. Голяма част /над 74%/ от съществуващите трайни насаждения по баланса на земеделските земи са с изтекъл амортизационен срок - изоставени и неплододаващи.

По данни от извършени агростатистически наблюдения през 2024 г., площите заети с трайни насаждения на територията на област Габрово по видове са следните:

|  |  |  |
| --- | --- | --- |
| **Вид** | **Площи**  **плододаващи**  **(дка)** | **Площи**  **млади**  **(дка)** |
| Ябълки | 298 | 98 |
| Круши | 56 | 53 |
| Праскови | 11 | 7 |
| Сливи | 3591 | 1036 |
| Вишни | 5 | 26 |
| Череши | 570 | 45 |
| Орехи | 550 | 637 |
| Кайсии | 30 | - |
| Малини | 206 | 27 |
| Ягоди | 62 | - |
| Лозя винени | 40 | 3 |
| Лозя десертни | 8 | 4 |

Голяма част от трайните насаждения са създанени от земеделските стопани по мярка „Създаване стопанства на млади фермери” и „Подпомагане на полупазарни стопанства в процес на преструктуриране” от Програмата за развитие на селските райони 2007-2013 г. и 2014-2020 г.

През 2004 г. на територията на община Дряново фирма „ИНЕКС АГРО” ООД създаде най-големите нови насаждения на територията на областта - в землището на с. Славейково 242 дка. със сливи и 27 дка. с ябълки, а в землището на с. Скалско 97 дка. със сливи. Фирмата разполага с нова техника и изградени съоръжения - капково напояване, хладилна камера за 100 тона плодове, система за борба срещу слани и съвременна сушилня за плодове.

**2. Напоявани площи**

Земеделските култури в района се отглеждат предимно на неполивни площи. Общата поливна площ за област Габрово е около 300 дка. Напояваните площи са в община Севлиево, където се напоява от язовири и част от останалата функционираща хидромелиоративна система. Проблемите са свързани с разрушената хидромелиоративна инфраструктура и големите разходи по поддържането. Поради полупланинския характер на територията на останалите общини /Трявна, Дряново и Габрово/ площите, годни за напояване, са изключително малко и то само край речните корита. Заради малкия дебит на някои места има изградени микроязовири, използвани за напояване на прилежащите земи.

Въпреки наличието на „Закон за сдруженията за напояване” и съответните нормативни документи към него, интересът за учредяване и регистриране на нови сдружения е слаб. До настоящия момент на територията на област Габрово има изградени и регистрирани в Габровския Окръжен съд две сдружения за напояване, намиращи се на територията на община Севлиево.

Сдружение за напояване СН „КАСТЕЛО“ - с. Батошево, общ. Севлиево, обл. Габрово е с площ за напояване по съдебна регистрация - 9.600 ха. Годните площи за напояване са в размер на 6.000 ха. Сдружението не извършва водоподаване поради изтичането на разрешителното за водоползване, а овощните насаждения, намиращи се върху поливните площи са унищожени. Извършват се дейности по развитие на аквакултури. Сдружение за напояване СН „ОРЕХИТЕ“ - с. Душево, община Севлиево, обл. Габрово е регистрирано на 12.04.2012 г. с площ за напояване по съдебна регистрация 18, 6 ха, от които към настоящия момент годни за напояване са 11,2 ха.

**ІIІ. ЖИВОТНОВЪДСТВО:**

1. **ОТРАСЛИ:**

**Говедовъдството** по своята стопанска значимост се явява водещият отрасъл на животновъдството, който произвежда основната част от млякото, месото и кожите в страната и осигурява големи количества суровини за преработвателната промишленост.

В област Габрово е развито млечното направление в говедовъдството, а месното и комбинирано направления са слабо застъпени. То е съсредоточено в около десет едри ферми и по-слабо в земеделски кооперации и дребни собственици. Наблюдава се запазване в броя на поголовието, като основна тенденция от години е увеличаването на млечните крави в големите стопанства и същевременно намаляването или ликвидирането им в дребните стопанства, предимно с една до три крави. Същевременно леко се увеличава отглеждането на месодайните говеда в областта.

Едрите ферми, които имат условия за производство на качествена продукция, са оборудвани добре с доилна техника, млекосъбирателен пункт с хладилна вана, поддържат добра хигиена, балансирано хранене и получават по-висока изкупна цена за млякото. Те поддържат стабилни договорни отношения с утвърдени на пазара няколко местни млекопреработвателни предприятия, така и с преработватели от национален мащаб. Малък е интересът към инвестиране и увеличаване на стадата от дребните стопани. Стремеж и възможност за това имат средните и големите ферми с над 20 крави в основно стадо.

**Към 31.12.2024 г. разпределение по общини на големите стопанства с млечни крави:**

**Община Габрово:**

- „Елви” ООД, с. Велковци - 389 млечни крави;

- „Eко-Бул” ООД, с. Гъбене - 139 млечни крави;

- „Боженски чифлик“ ЕООД, с. Съботковци - 35 млечни крави;

**Община Дряново:**

- „Чех и П“ ООД, с. Соколово **-** 320 млечни крави;

- Гюрджан Ереджебов, с. Косарка - 88 млечни крави;

- Иван Дончев, с. Гостилица - 36 млечни крави;

**Община Севлиево:**

- „Ферма Горна Росица“ ЕООД , с. Горна Росица - 657 млечни крави;

- Айтен Фазлиева, с. Крушево - 75 млечни крави;

- ЕТ „Деметра-Христо Иванов“, с. Ловни дол - 70 млечни крави;

- Мехмед Мехмедов, с. Душево - 62 млечни крави;

- Минчо Минчев, гр. Севлиево - 56 млечни крави;

**Община Трявна:**

- Наньо Стойков, с. Бижовци - 29 млечни крави.

Най-големите стопанства в областта за млечни крави са: „Ферма Горна Росица“ ЕООД в с. Горна Росица, община Севлиево отглеждащи средно около 650 млечни крави и „Чех и П“ ЕООД в село Соколово, община Дряново, отглеждащи до 330 млечни крави. Всички изброени по-горе ферми са от първа група стопанства, отговарящи на най-високите качествени показатели за производство на прясно краве мляко.

В област Габрово осъществяват дейност 10 одобрени изкупвачи на сурово мляко, които изкупуват сурово краве мляко и то се преработва в областта. Другите видове сурови млека като козе, биволско и овче мляко се изкупуват и преработват в други области.

Млекопреработвателните предприятия в област Габрово са само за преработка на краве мляко, те са общо четири на брой и са групирани по категории по следния начин: в І категория - 2 бр., във ІІ категория - 2 бр.

**Месодайното говедовъдство** в област Габрово не е силно развито, въпреки добрите предпоставки за това, като наличието на много пасища, необходими за паша на животните в землищата, които попадат в обхвата на планинските и полупланинските райони в областта. Основно е съсредоточено в община Севлиево и община Дряново, а в общините Габрово и Трявна липсват едри стопанства за месодайни говеда над 20 броя, независимо от добрите възможности за свободно пасищно отглеждане.

**Към 31.12.2024 г. стопаните, които отглеждат по-голям брой месодайни говеда:**

- ЕТ„Агро-Светозар Дичевски“, село Кормянско, община Севлиево отглежда около 160 месодайни крави и 120 телета за угояване;

- Николай Митов, с. Глушка, община Дряново - 85 месодайни крави;

- Добри Добрев, с Градница, община Севлиево - 52 месодайни крави;

- Пламен Чернокожев, с. Кръвеник, община Севлиево - 46 месодайни крави;

- Марин Маринов, с. Млечево, община Севлиево - 43 месодайни крави;

- Ненчо Косев, с. Градище, община Севлиево - 38 месодайни крави;

**Биволовъдството** е един специфичен отрасъл характерен за област Габрово. През изминалата година се наблюдава запазване броя на животните. Най-голямата биволовъдна ферма в село Горна Росица, общ. Севлиево, която беше много известна преди, преустанови дейността си, а стадото е преместено в село Драгановци, общ. Габрово от „Бългериън Грейн” ЕООД, която запазва поголовието на животните от 240 биволици. Стопанството реализира добри приходи от продажба на мляко, на малки животни, на малакини за разплод и на семенен материал. В селата от община Севлиево като с. Петко Славейков, с. Ряховците и с. Душево, където традиционно се отглеждаха единични биволи, сега се преустанови тази дейност. В стопанството си Ружди Мустафа от село Донино, община Габрово, отглежда около 10 биволици в основно стадо. Основният проблем пред дребните животновъди, отглеждащи биволи, е реализацията на млякото и създаването на оборудвани млекосъбирателни пунктове. Затова продължава тенденцията за намаляването или ликвидирането на биволите в дребните стопанства, предимно с една до три биволици.

В **овцевъдството** се наблюдава тенденция за леко намаляване на поголовието на овцете през 2024 година. Интерес има към създаване на едри овцеферми с над 200 бр. животни. Фермите с над 100 овце-майки са около 18 на брой. Намаляват стопанствата с малък брой на овцете, но за сметка на това се появяват нови големи овцеферми и се увеличават животните в стадата. Друг момент, който се наблюдава, е че големи стопанства отглеждащи овце за мляко, се преустройват в отглеждане на овце за месо.

**Към 31.12.2024 г. големите стопанства разпределени по общини** **за млечни овце:**

**Община Габрово:**

- Петко Гутев, с. Здравковец - 245 овце-майки;

- Милен Добрев, с. Баланите - 110 овце-майки;

- Севдалин Тодоров, с. Костенковци - 69 овце-майки;

**Община Дряново:**

- Гюрджан Ереджебов, с. Косарка - 105 овце-майки;

- Георги Братинов, с. Царева ливада - 41 овце-майки;

**Община Севлиево:**

- „Пламен Пенев 2006“ ЕООД, с. Кормянско - 484 овце-майки;

- Нелифер Садулова, с. Крамолин - 279 овце-майки;

- „Ферма Ловнидол” ЕООД, с. Ловнидол - 271 овце-майки;

- „Боби Милк“ ЕООД, с. Идилево - 246 овце-майки;

- Добринка Костова, с. Ловнидол - 193 овце-майки;

- Фатме Мехмедова, с. Душево - 178 овце-майки;

- Мариян Колев, с. Богатово - 120 овце-майки;

**Община Трявна:**

- Денислава Недева, с. Черновръх - 100 овце-майки;

- Иванка Цанева, с. Глутниците - 77 овце-майки;

- Галя Стойкова, с. Скорците - 57 овце-майки;

**Към 31.12.2024 г. големи стопанства в област Габрово отглеждащи овце за месо:**

- Камелия Бурмова, с. Руня, община Дряново - 349 овце-майки;

- Красимир Бурмов, с. Руня, община Дряново - 342 овце-майки;

- Пламен Цвятков, с. Трънито, община Габрово - 178 овце-майки;

- Маринка Димитрова, с. Сенник, община Севлиево - 101 овце-майки;

- Станислав Иванов, с. Агатово, община Севлиево - 99 овце-майки;

- Петър Георгиев, с. Драгановци, община Габрово - 94 овце-майки;

- Тодор Маринов, с. Добромирка, община Севлиево - 93 овце-майки;

Броят на **козите** през 2024 година бележи увеличаване на тяхното поголовие в областта. Този сектор от животновъдството се характеризира със сравнително високата трудоемкост и това, че произведената продукция няма особено голямо стопанско значение. Отглеждането на кози беше предимно за собствена консумация и основно от дребни частни стопани. Добре се реализират единствено ярета за разплод от специализирани млечни породи. Не съществува особен интерес за инвестиции в тази дейност от големи стопанства и фирми в областта - единици са тези, които могат да изградят нови помещения, оборудвани със съвременни технологии за хранене, поене и доене на животните.

Най-много стопанства за отглеждане на кози има в община Севлиево, а в другите общини на областта стопаните са малко на брой и с малък брой животни. В община Габрово, община Дряново и в община Трявна няма стопанства с брой над 50 кози-майки.

**Към 31.12.2024 г. големи стопанства в област Габрово отглеждащи кози-майки:**

- „Ферма Ловико“ ЕООД, с. Горна Росица, общ. Севлиево - 533 кози-майки;

- Николай Сираков, с. Буря, общ. Севлиево - 68 кози-майки.;

- Ивелин Цвятков, с. Шумата, общ. Севлиево - 64 кози-майки;

- Гергана Христова, с. Агатово, общ. Севлиево - 59 кози-майки;

**Свиневъдството** е втори по значимост отрасъл в животновъдството. Важното значение на отрасъла се определя от голямата потребност от прясно месо. При обработката ценен продукт са и кожата и четината. При клането на свинете от продуктите се приготвят около 500 лекарствени и химически препарата в медицината (основно се използват жлезите с вътрешна секреция, хипофизата, поджлъчната жлеза и други). За свиневъдството е характерна бързата възвръщаемост на средствата за отглеждане и изхранване. За успешното развитие на отрасъла се изисква приложение на интензивни технологии на отглеждане, пълноценно хранене, съблюдаване на технологичните и зоотехнически норми на гледане, комплексна автоматизация и механизация. Търсената цел е понижаване себестойността на продукцията по пътя на ефективно управление на технологиите в производството.

През изминалата година в cвинeвъдcтвoто продължава прилагането на мерките наложени след нанесените щети от заболяването „африканската чума по прасетата“ от предходните години. В момента има строги изисквания при издаване на разрешение за отглеждане и закупуване на животни само от регламентирани ферми. Осъществява се постоянен надзор за спазване на изискванията при отглеждане на свинете и техният транспорт при закупуване и отвеждане за клане. Все още е много малък броят на животните в частните дворове /общо до 20 свине-майки/, а над 25 свине-майки няма такива. От едрите стопанства в областта продължиха своята дейност най-големите свинеферми:

- „Свинекомплекс Севлиево“ ЕООД като приемник на „Айви БГ” ООД в Община Севлиево, където се отглеждат до 1500 общ брой свине от които 73 племенни свине-майки.

- В стопанството на Людмил Колев в село Гръблевци, община Габрово се отглеждат от 9 до 12 стокови свине-майки.

**Птицевъдството** в областта през 2024 година има леко намаляване на общия брой на птиците. Има разлика в това, че броят на отглежданите кокошки-носачки бележи слабо увеличаване, а броят на отглежданите пилета-бройлери за месо се запазва.

Друга особеност е развитието на стопанството за отглеждане на **патици за месо**. Това стопанства е „Гримит“ ЕООД в община Севлиево с капацитет 17 200 бр. патици, като в края на годината са налични за отглеждане 12 600 бр. птици. Отглежданите патици за месо се колят и преработват в кланицата за бели меса в община Севлиево и голяма част от продукцията е предназначена за износ.

В област Габрово водеща тенденция остава големия брой стопанства за отглеждане на **пилета-бройлери** за месо. Основната дейност е разпределена в 7 стопанства, отглеждащи от 5 000 до 20 000 бр. птици и 3 стопанства с капацитет от 35 000 до 50 000 бр. птици.

**Най-големите стопанства в област Габрово отглеждаща пилета-бройлери:**

- „Гълъбови Вет” ООД в община Севлиево - отглежда 125 000 бр. птици;

- Дешка Червенска в община Габрово - отглежда 80 000 бр. птици;

- Евгения Кунева в община Габрово - отглежда 36 000 бр. птици.

- „Виста-И“ ЕООД в община Габрово - отглежда 10 500 бр. птици;

**Яйценосното направление** в областта през 2024 година е слабо представено. Най-голямите яйценосни ферми са две: едната е в община Габрово, а другата е в община Севлиево. Не съществуват други големи ферми с капацитет над 15 000 бр. стокови кокошки-носачки в област Габрово през изминалата година.

**Най-големите стопанства в област Габрово отглеждаща кокошки-носачки:**

- „Еко Инвест-2008” ЕООД отглежда 64 800 стокови носачки в с. Крамолин, общ. Севлиево;

- „Мар Крафт“ ООД отглежда около 39 000 стокови носачки в с. Здравковец, общ. Габрово;

- „Мар Крафт“ ООД отглежда около 112 000 подрастващи стокови носачки в село Шарани, общ. Габрово.

В отрасъла **зайцевъдство** през изминалата година се наблюдава леко увеличаване на общият брой на зайците. Този отрасъл е без голямо стопанско значение и поради това се запазва тенденцията да липсват инвестиции и изграждане на промишлени ферми и той продължава да съществува само сред дребни стопани и любители-зайцевъди. Ниските изкупните цени, които не удовлетворяват зайцевъдите, слабото търсене на пазара и липсата на подпомагане под формата на държавни помощи и субсидии са причините за липса на интерес към отглеждането на зайци. До момента в област Габрово липсват големи стопанства, специализирани в промишленото отглеждане на зайци. Единствената по-голяма зайцеферма преди години на Фидана Рашкова в село Черновръх, община Трявна, която отглеждаше 850 бр. Зайци, прекрати своята дейност.

**Пчеларството** е един от перспективните отрасли за област Габрово и е широко разпространен във всички общини. Условията в района са подходящи за тази дейност, както и за развитието на биологично производство на пчелни продукти. Независимо от това броят на биологичните пчелари не нараства, поради ниските изкупни цени на меда и слабото търсене на биологични пчелни продукти. Изминалата 2024 година се оказа сравнително благоприятна и затова броят на пчелните семейства се увеличи спрямо предходната година. Основните проблемни фактори, като слабата паша за пчелите вследствие на засушаването, отравянето на пчелите и отлитането им от кошерите, което все още не намира научно обяснение, бяха споделяни от пчеларите при проведени срещи с тях. В областта се наблюдава слабо практикуване на подвижно пчеларство, като причина за това стопаните изтъкват опасенията си от кражби и поражения на кошерите, както от домашни, така и от диви животни. Други проблеми на пчеларите са липсата на достатъчно пчелна паша, липсата на евтини пчели-майки, изкупуването на пчелния мед, ниската цена на пчелните продукти, липсата на контрол на пчелния мед на вътрешния пазар съпътстващ се от вносни продукти и скъпият пчеларски инвентар, и консумативи.

**Към 31.12.2024 г. пчелари по общини, отглеждащи най-голям брой пчелни семейства:**

**Община Габрово:**

- „Матеев“ АД, гр. Габрово - 360 пчелни семейства;

- Димитър Стоев, с. Музга - 200 пчелни семейства;

- Лъчезар Йоновски, с. Ангелов - 157 пчелни семейства;

- Красимира Лавринова, с. Янковци - 161 пчелни семейства;

- Димитър Пенев, с. Банковци - 139 пчелни семейства.

**Община Дряново:**

- Искра Христова, гр. Дряново - 142 пчелни семейства;

- Йорданка Димитрова, с. Янтра - 135 пчелни семейства;

- Кристина Станева, с. Глушка - 100 пчелни семейства;

- Руслана Илиева, с. Русиновци - 90 пчелни семейства;

- Пеньо Пенев, с. Янтра - 85 пчелни семейства.

**Община Севлиево:**

- Мариан Илиев, с. Добромирка и с. Идилево - 505 пчелни семейства;

- Антоан Минчев, с. Ряховците - 174 пчелни семейства;

- Златомир Иванов, с. Кастел - 160 пчелни семейства;

- Тони Дамянов, с. Столът - 160 пчелни семейства;

- Виолета Иванова, с. Младен - 137 пчелни семейства;

**Община Трявна:**

- Марияна Райкова, с. Черновръх и с. Белица - общо 325 пчелни семейства;

- Веселин Колев, с. Черновръх и с. Фъревци - 105 пчелни семейства;

- Руслана Илиева, гр. Трявна - 47 пчелни семейства;

- Румяна Яръмова, гр. Трявна - 41 пчелни семейства.

В областта беше регистрирана Българска пчеларска развъдна асоциация със седалище в гр. Габрово, която получи разрешение за извършване на развъдна /племенна/ дейност. Вследствие на това на територията на областта има регистрирани стопанства, отглеждащи елитни пчелни майки и отводки /рояци/, които са вписани в регистъра на пчелините за производство на племенни пчелни майки и отводки /рояци/ в ОД „Земеделие”- Габрово и в националния електронен регистър на Министерството на земеделието и храните.

1. **МЕСОПРЕРАБОТВАТЕЛНИ И МЛЕКОПРЕРАБОТВАТЕЛНИ предприятия работещи през 2024 година в област Габрово:**
   1. **Месопреработвателни предприятия работещи през 2024 г.**

На територията на област Габрово осъществяват дейност две кланици за червени меса и две кланици за бели меса. През изминалата година кланицата в Севлиево “Ненови-Милен Ненов” ЕООД са преработвали само свинско месо. Кланицата за бели меса “Булчикън” АД в сравнение с предишната си основна преработка на пилета бройлери, през 2024 г. има основно производство на патици за месо.

|  |  |
| --- | --- |
| **Кланици за червени меса** **през 2024 г.** | |
| **Наименование на предприятието** | **Местонахождение** |
| „Чех-Йосиф Новосад” ООД | с. Соколово, община Дряново |
| „Ненови-Милен Ненов” ЕООД | гр. Севлиево, община Севлиево |

|  |  |
| --- | --- |
| **Кланици за бели меса през 2024 г.** | |
| **Наименование на предприятието** | **Местонахождение** |
| „Булчикън” АД | гр. Севлиево, община Севлиево |
| „Гепард” ООД | с. Лесичарка, община Габрово |
| „Тангра 2003“ ЕООД / работила само 1 месец / | с. Сенник, община Севлиево |

|  |  |  |  |  |  |
| --- | --- | --- | --- | --- | --- |
| **Справка за производството на месо по видове общо към 31 декември 2024 г.**  **кланично тегло / хил. кг.** | | | | | |
| Община | Месо от ЕРД  /едър рогат добитък/ | Месо от ДРД  /дребен рогат добитък/ | | Свинско месо | Птиче  месо |
| Габрово | - | - | | - | 2 143.4 |
| Дряново | 638.4 | 27.9 | | 2 358.0 | - |
| Севлиево | - | - | | 106.3 | 4 036.2 |
| Трявна | - | - | | - | - |
| **Общо** | **638.4** | | **27.9** | **2 464.3** | **6 179.6** |

* 1. **Млекопреработвателни предприятия, работещи през 2024 г.**

Млекопреработвателните предприятия осъществяващи дейност в област Габрово, са общо четири, като всичките преработват основно прясно краве мляко. Не съществуват преработватели на овче и козе мляко, а известното преди години биволско мляко, което се произвеждаше в село Горна Росица, община Севлиево преустанови своята дейност. Животновъдите, които произвеждат други видове млека /изключвайки кравето мляко/, продават продукцията си на изкупвачи на мляко от други области. “Мандра Сарая” ЕООД в село Стойчевци, община Габрово преработва продукти без използване на прясно краве мляко.

|  |  |
| --- | --- |
| **Наименование на предприятието** | **Местонахождение** |
| „Елви” ООД | с. Велковци, община Габрово |
| „Бен Инвест” ООД | с. Костенковци, община Габрово |
| „Деари Фууд България” АД | гр. Севлиево, община Севлиево |
| „Чех-Йосиф Новосад” ООД | с. Соколово, община Дряново |

**Млекопреработвателни предприятия разпределени по общини през 2024 г.:**

**Община Габрово:**

- „Елви” ООД - с. Велковци;

- „Бен Инвест” ООД - с. Костенковци;

**Община Севлиево:**

- „Деари Фууд България” АД - гр. Севлиево.

**Община Дряново:**

- „Чех-Йосиф Новосад” ООД - с. Соколово.

1. **БРОЙ СЕЛСКОСТОПАНСКИ ЖИВОТНИ по видове**. **Справка за общия брой животни по видове към 31 декември 2024 г. и сравнение с 2022 г. и 2023 година.**

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Община** | **Говеда общо** | | | **Крави** | | | **Биволи общо** | | | **Биволици** | | | **Овце общо** | | | **Овце-майки** | | | |
| **2022** | **2023** | **2024** | **2022** | **2023** | **2024** | **2022** | **2023** | **2024** | **2022** | **2023** | **2024** | **2022** | **2023** | **2024** | **2022** | **2023** | **2024** |
| Габрово | 1651 | 1412 | 1616 | 1023 | 931 | 953 | 380 | 395 | 373 | 230 | 257 | 250 | 1871 | 1651 | 1777 | 1228 | 1292 | 1257 |
| Дряново | 1545 | 1298 | 1191 | 748 | 599 | 580 | 10 | 0 | 0 | 5 | 0 | 0 | 1140 | 1030 | 922 | 996 | 873 | 872 |
| Севлиево | 2861 | 3436 | 3596 | 1726 | 2008 | 1950 | 0 | 0 | 0 | 0 | 0 | 0 | 4259 | 4858 | 4261 | 3918 | 4325 | 3515 |
| Трявна | 126 | 128 | 78 | 48 | 75 | 29 | 0 | 0 | 0 | 0 | 0 | 0 | 648 | 608 | 583 | 450 | 579 | 401 |
| **За областта** | **6183** | **6274** | **6481** | **3545** | **3613** | **3512** | **390** | **395** | **373** | **235** | **257** | **250** | **7918** | **8147** | **7543** | **6592** | **7069** | **6045** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Община** | **Кози общо** | | | **Кози-майки** | | | **Свине общо** | | | **Свине-майки** | | |
| **2022** | **2023** | **2024** | **2022** | **2023** | **2024** | **2022** | **2023** | **2024** | **2022** | **2023** | **2024** |
| Габрово | 638 | 447 | 543 | 574 | 417 | 492 | 112 | 29 | 85 | 17 | 8 | 12 |
| Дряново | 107 | 28 | 41 | 70 | 25 | 31 | 108 | 38 | 17 | 11 | 5 | 2 |
| Севлиево | 2857 | 2726 | 2746 | 2855 | 2081 | 2132 | 2781 | 2780 | 1053 | 193 | 192 | 184 |
| Трявна | 141 | 138 | 183 | 128 | 125 | 42 | 0 | 0 | 0 | 0 | 0 | 0 |
| **За областта** | **3743** | **3339** | **3513** | **3627** | **2648** | **2697** | **3001** | **2847** | **1155** | **221** | **205** | **198** |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Община** | **Птици общо**  **хил. бр.** | | | **Кокошки-носачки**  **хил. бр.** | | | **Бройлери**  **хил. бр.** | | | **Зайци общо**  **бр.** | | | **Пчелни семейства**  **бр.** | | |
| **2022** | **2023** | **2024** | **2022** | **2023** | **2024** | **2022** | **2023** | **2024** | **2022** | **2023** | **2024** | **2022** | **2023** | **2024** |
| Габрово | 183.5 | 291.3 | 195.4 | 22.7 | 49.2 | 47.8 | 43 | 41 | 35.8 | 126 | 208 | 302 | 4223 | 4453 | 4273 |
| Дряново | 4.5 | 3.2 | 2.5 | 3.5 | 3.0 | 2.3 | 0 | 0 | 0 | 650 | 350 | 370 | 1160 | 807 | 901 |
| Севлиево | 656.3 | 402.6 | 415 | 75.6 | 46.8 | 51 | 560 | 345.8 | 353 | 0 | 0 | 0 | 2390 | 2931 | 3470 |
| Трявна | 0.55 | 0.64 | 0.5 | 0.48 | 0.59 | 0.4 | 0 | 0 | 0 | 60 | 115 | 122 | 462 | 561 | 951 |
| **За областта** | **844.9** | **697.74** | **613.4** | **102.3** | **99.59** | **101.5** | **603** | **386.8** | **388.8** | **836** | **673** | **794** | **8235** | **8752** | **9595** |

1. **ПРОДУКТИВНОСТ, в т.ч. мляко по видове животни и яйца от кокошки /общо и средна продуктивност/ към 31 декември 2024 г. и сравнение с 2022 г. и 2023 година.**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Показатели**  **по**  **години** | **Млеконадой**  **от крави** | | | **Млеконадой**  **от овце** | | | **Млеконадой**  **от биволици** | | | **Млеконадой**  **от кози** | | | **Носливост**  **от кокошки** | | |
| **2022** | **2023** | **2024** | **2022** | **2023** | **2024** | **2022** | **2023** | **2024** | **2022** | **2023** | **2024** | **2022** | **2023** | **2024** |
| Брой  животни (бр.) | 3545 | 3613 | 3512 | 6592 | 7069 | 6045 | 235 | 257 | 250 | 3627 | 2648 | 2697 | 102280 | 99590 | 101530 |
| Произодство  (хил.кг., хил.бр.) | 15936 | 16248 | 15811 | 615 | 686 | 592 | 471 | 516 | 503 | 973 | 712 | 731 | 21793 | 21213 | 21626 |
| **Средна продуктивност**  **(кг., бр.)** | **4495** | **4497** | **4502** | **93** | **97** | **98** | **2004** | **2008** | **2012** | **268** | **269** | **271** | **213** | **213** | **213** |

**ІV. СТРУКТУРА И ЧИСЛЕНОСТ НА ОБЛАСТНА ДИРЕКЦИЯ „ЗЕМЕДЕЛИЕ“ - ГАБРОВО**

**Числеността в Областна дирекция „Земеделие“ - Габрово към 31.12.2024 г. е 36 щатни бройки, както следва:**

|  |  |
| --- | --- |
| **Администрация** | **Обща численост**  **по щат** |
| **ОД “Земеделие” - Габрово** | **16** |
| **ОСЗ - Габрово** | **5** |
| **ОСЗ - Дряново** | **4** |
| **ОСЗ - Севлиево** | **7** |
| **ОСЗ - Трявна** | **4** |
| **ОБЩО:** | **36** |

**Директор на ОД „Земеделие”-Габрово**

Главен секретар

ОСЗ - Дряново

Численост: 4 бр.

ОСЗ - Севлиево

Численост: 8 бр.

ОСЗ - Габрово

Численост: 5 бр.

ОСЗ - Трявна

Численост: 4 бр.

Директор на дирекция „Административно-правна, финансово-стопанска дейност и човешки ресурси”

Главен директор на главна дирекция „Аграрно развитие”

Главен инспектор

Главен експерт

ОСЗ – Габрово

Численост – 5 бр.

Главен счетоводител

Главен експерт

ОСЗ – Дряново

Численост – 4 бр.

Старши счетоводител

Главен експерт

ОСЗ – Севлиево

Численост – 7 бр.

Старши юрисконсулт

Главен експерт

Старши експерт

Главен експерт

ОСЗ – Трявна

Численост – 4 бр.

Старши експерт

Старши експерт

**ОТЧЕТ ЗА ИЗПЪЛНЕНИЕ НА ЦелиТЕ за 2024 г.**

**ОБЛАСТНА ДИРЕКЦИЯ „ЗЕМЕДЕЛИЕ” – ГАБРОВО**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **1.** | **2.** | **3.** | **4.** | **5.** | **6.** | **7.** | **8.** | **9.** | **10.** | **11.** | **12.** | **13.** |
| **Ред №** | **Ежегодна цел (за 2024 г.)** | **Връзка на ежегодната цел със стратегически цели и документи** | | | **Наименование на показателя за изпълнение на ежегодната цел** | **Стойности на показателя за изпълнение на ежегодната цел** | | **Необходимо финансиране** | | **Планирани дейности за постигане на ежегодната цел** | **Отговорно звено** | **Статус на изпълнението** | **Кратка информация за хода на изпълнение на ежегодната цел за 2024 г.** |
| **Стратегически документ/и** | **Стратегическа цел** | **Показател от стратегическия документ** | ***Текуща стойност (в началото на 2024 г.)*** | ***Целева стойност (в края на 2024 г.)*** | ***Индикативен размер, лв.*** | ***Източник на финансиране*** |
| 1. | Осигуряване на качествени услуги на земеделските стопани, чрез ефективна координация за успешно изпълнение на Стратегическия план за развитие на земеделието и селските райони 2023-2027 г. и прилагане на предвидените в него за Кампания `2024 интервенции за подкрепа на земеделските стопани с директни плащания за стабилизиране на доходите на земеделските стопани и гарантиране на равнопоставеност на пазара. | Национална програма за развитие: България 2030, Приоритет № 6 Устойчиво селско стопанство.  Стратегически план за развитие на земеделието и селските райони 2023-2027 г. (СПРЗСР) и Методика за прилагане на предварителните условия за подпомагане по него.   Бюджетна прогноза за периода 2023-2025 г. в програмен формат на Министерство на земеделието. | Прилагане на многопластовата структура на директните плащания за подпомагане на площ с надеждни и коректни данни за правни основания за ползване на земеделски площи в законовите срокове. | 1.1.Индивидуални и групови срещи със земеделски стопани и общински власти за предоставяне на навременна информация за условията и сроковете за кандидатстване чрез прилагане на интервенциите по СПРЗСР 2023-2027 г. Проведени информационни кампании - директни плащания 2024 г., Национални схеми и Пазарна подкрепа. | Проведени обучения на служителите от Областна дирекция "Земеделие" Габрово във връзка с прилагането на интервенциите по Стратегическия план за развитие на земеделието и селските райони 2023-2027 г. Проведени информационни кампании относно новостите в националното законодателство в областта на земеделието. Регистрирани заявления и площи за подпомагане чрез схеми за обвързана подкрепа в растениевъдството и животновъдството. Подадени заявления за подпомагане, въведени в ИСАК. Пре/регистрация на ЗП. | Информационни срещи и семинари със ЗС от областта - 0 бр. Проведени информационни кампании - 0 бр. Брой подадени заявления за кампания ДП - 0 бр. | Проведени информационни срещи и семинари със ЗС от областта - 4 бр. Проведени информационни кампании - 2 бр. Брой подадени заявления за кампания ДП - 6**7**1 бр. |  | Бюджет на ОД "Земеделие"-Габрово /ОДЗ - Габрово/ | 1. Провеждане на обучения за повишаване на информираността и познанията на служителите в ОДЗ - Габрово във връзка с прилагането на интервенциите по Стратегическия план за развитие на земеделието и селските райони 2023-2027 г..Кампания "Директни плащания 2024" и Методика за прилагане на предварителните условия за подпомагане по него. 2. Организиране на информационни кампании във връзка с новостите в националното законодателство в областта на земеделието 3. Осъществяване на координация, контрол и подпомагане от страна на Министерство на земеделието и храните в хода на кампанията за прием на заявления за подпомагане на земеделските стопани. 4. Пре/регистрация на земеделските стопани.  5. Регистрация на заявления за подпомагане - съгласно изготвени графици.  6. Прием на декларации на обекти за съхранение на зърно и извършване на проверки за достоверност на вписаните в тях данни 7. Вземане на проби за окачествяване на ечемик, пшеница, слънчоглед и царевица | Главна дирекция"Аграрно развитие" | Изпълнена | Проведени информационни срещи и семинари със ЗС от областта - 11 бр. Проведени информационни кампании - 2 бр. Брой подадени заявления за кампания ДП - 683 бр. |
| 1.2.Подпомагане на бенефициентите при попълване на заявленията, идентифициране на ползваните площи и заявяване на животни за подпомагане в ОСЗ – Кампания директни плащания 2024 г. чрез прилагане на интервенции по СПРЗСР 2023-2027 г. | Заявени за подпомагане-0 ха  Подадени заявления за подпомагане-0 бр. | Заявени за подпомагане – 24185 ха; Подадени заявления за подпомагане - общо 671 бр. | Изпълнена | Заявени за подпомагане - 26160.4 ха; Подадени заявления за подпомагане - общо 683 бр. |
| 1.3. Приемане на заявления от земеделските стопани за кандидатстване за държавна помощ | Подадени заявления - 0 бр.; | Подадени заявления - 739 бр.; | Изпълнена | Подадени заявления - 483 бр.; |
| 1.4. Уведомяване на земеделските стопани за условията и сроковете за пре/регистрация по Нарeдба № 3/1999 г., вкл. за обществено осигуряване и данъчно облагане. | Пререгистрирани -0 бр.;  Новорегистрирани -0 бр.;  Промяна в обстоятелствата -0 бр. | Пререгистрирани -745 бр.;  Новорегистрирани - 68 бр.;  Промяна в обстоятелствата-69бр. | Изпълнена | Пререгистрирани - 756 бр.;  Новорегистрирани - 62 бр.;  Промяна в обстоятелствата - 66 бр. |
| 1.5. Дейности по поддържането на данните в Системата за идентификация на земеделските парцели /СИЗП/ в актуално състояние, включително чрез проверки и измерване на място. | Извършени проверки на терен-0 бр.  Изготвени протоколи - 0 бр. | Извършени проверки на терен - 150 бр.  Изготвени протоколи -150 бр. | Изпълнена | Извършени проверки на терен - 279 бр.  Изготвени протоколи - 279 бр. |
| 1.6. Подпомагане на дейността на ГД „ЗРП“ в МЗХ по прилагане на глава пета, раздел VI от Закона за прилагане на общата организация на пазарите на земеделските продукти на ЕС (ЗПООПЗПЕС) и подзаконовите нормативни актове по прилагането му. | Постъпили декларации от собственик/ползвател - 0 бр.  Брой декларации по чл. 58о от ЗПООПЗПЕС - 0 бр.;  Взети проби - 0 бр.; Извършени проверки по чл. 58п от ЗПООПЗПЕС - 0 бр. | Постъпили декларации от собственик/ползвател - 1 бр.  Брой декларации по чл. 58о от ЗПООПЗПЕС - 272 бр.;  Взети проби - 20 бр. Извършени проверки по чл. 58п от ЗПООПЗПЕС - 24 бр. | Изпълнена | Постъпили декларации от собственик/ползвател - 0 бр.;  Брой декларации по чл. 58о от ЗПООПЗПЕС - 216 бр.;  Взети проби - 20 бр.; Извършени проверки по чл. 58п от ЗПООПЗПЕС - 12 бр. |
| 2. | Ефективно и отговорно изпълнение на задълженията като орган на поземлена собственост, произтичащи от нормативната уредба. | Национална програма за развитие: България 2030, Приоритет № 6 Устойчиво селско стопанство.  Стратегически план за развитие на земеделието и селските райони 2023-2027 г. (СПРЗСР)  Програма за управление на Република България (юни 2023 г. - декември 2024 г.) | Подпомагане дейността на земеделските стопани и гарантиране на собствеността на собствениците и наследниците на земеделски земи чрез предоставяне на качествени административни услуги.  Поземлени отношения, гарантиращи устойчивост в селското стопанство, чрез прилагане на природощадящи практики | 2.1. Подпомагане на Служба по геодезия, картография и кадастър при административно обслужване на потребителите на кадастрална информация за земеделски и горски територии с одобрени кадастрална карта и кадастрални регистри. | Брой изготвени скици на имоти и удостоверения за характеристики на имоти. | Изготвени на скици на имоти - 0 броя;  Удостоверения за характеристики на имоти - 0 броя. | Изготвени 2140 бр. скици на имоти и 830 бр. удостоверения за характеристики на имоти. |  | Бюджет на ОД "Земеделие"-Габрово /ОДЗ- Габрово/ | Постановяване на решения за възстановяване правото на собственостпо реда на ЗСПЗЗ и ЗВСГЗГФ предвид изготвен от Министерство на земеделието проект на ЗИД на ЗСПЗЗ, целящ уреждане на отношенията, свързани с приключване на поземлената реституция, и изпълнение на новъведените  законовите разпоредби. | Главна дирекция"Аграрно развитие" | Изпълнена | Изготвени 889 скици на имоти и 359 удостоверения за характеристики на имоти |
| 2.2.Възстановяване на собствеността върху зем. земи на собствениците на основание § 27 от ПЗР на ЗИД на ЗСПЗЗ и собствениците на земи и гори от горския фонд | Брой проведени заседания комисиите по чл. 33, ал. 6 от ЗСПЗЗ.  Брой разгледани преписки, постановени и връчени на собствениците решения по ЗСПЗЗ и по ЗВСГЗГФ за възстановяване на собственост.  Завършени процедури по § 27 от ПЗР на ЗИД на ЗСПЗЗ и по ЗВЗСГЗГФ. | Проведени заседания на комисиите по чл. 33, ал. 6 от ЗСПЗЗ - 0 бр. ; Разгледани - 0 бр. преписки.  Постановени и връчени на собствениците решения по ЗСПЗЗ и по ЗВСГЗГФ за възстановяване на собственост-0 бр.  Завършени процедури по § 27 от ПЗР на ЗИД на ЗСПЗЗ и по ЗВЗСГЗГФ - 0 бр. | Проведени заседания комисиите по чл. 33, ал. 6 от ЗСПЗЗ - 5 бр. Разгледани преписки - 18 бр..  Постановени и връчени решения по ЗСПЗЗ и по ЗВСГЗГФ за възстановяване на собственост - 17 бр .  Завършени процедури по § 27 от ПЗР на ЗИД на ЗСПЗЗ и по ЗВЗСГЗГФ - 12 бр. | Изпълнена | Проведени заседания комисиите по чл. 33, ал. 6 от ЗСПЗЗ - 7 бр. Разгледани преписки - 74 бр., Постановени и връчени на собствениците решения по ЗСПЗЗ и по ЗВСГЗГФ за възстановяване на собственост - 74 бр.; Завършени процедури по § 27 от ПЗР на ЗИД на ЗСПЗЗ и по ЗВЗСГЗГФ - 74 бр. |
| 2.3.Дейности по чл. 53б от ЗКИР за обезщетяване на засегнатите лица по реда на чл. 10б, ал. 1 от Закона за собствеността и ползването на земеделските земи или чл. 6 и § 8 от ПЗР на ЗВСГЗГФ. | Брой издадени становища по ЯФГ за обезщетение на засегнати лица. | Издадени становища по ЯФГ във връзка с обезщетение на засегнати лица - 0 бр. | Издадени становища по ЯФГ във връзка с обезщетение на засегнати лица - 66 бр. | Изпълнена | Издадени становища по ЯФГ във връзка с обезщетение на засегнати лица - 24 бр. |
| 2.4.Дейности съгласно Наредба № 3 от 16. 10. 2000 г. за условията и реда за проучване, проектиране, утвърждаване и експлоатация на санитарно - охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди. | Брой издавани становища по реда на чл. 39 от Наредба № 3 от 16. 10. 2000 г. | Издадени становища по реда на чл. 39 от Наредба № 3 от 16. 10. 2000 г. - 0 бр. Проведени заседания на комисия чл. 43 от Наредба № 3 от 16. 10. 2000 г. - 0 бр. | Становища по реда на чл. 39 от Наредба № 3 от 16. 10. 2000 г. - 2 бр. Заседания на комисия чл. 43 от Наредба № 3 от 16. 10. 2000 г. - 2 бр. | Изпълнена | Становища по реда на чл. 39 от Наредба № 3 от 16. 10. 2000 г. - 0 бр. Заседания на комисия чл. 43 от Наредба № 3 от 16. 10. 2000 г. - 0 бр. |
| 2.5.Промяна НТП на имоти по искане на собствениците или наследниците на земеделски земи – назначаване на комисия за установяване на действителния НТП на терен. | Брой имоти с променнено НТП.  Брой връчени протоколи заявителите за отразяване на промените по КККР. | Подадени заявления за установяване на действителния НТП - 0 бр.  Имоти с променен НТП - 0 бр. Връчени констативни протоколи на заявителите за отразяване на промените по КККР - 0 бр. | Подадени заявления за установяване на действителния НТП - 44 бр.  Имоти с променен НТП - 178 бр. Връчени констативни протоколи на заявителите за отразяване на промените по КККР - 57 бр. | Изпълнена | Подадени заявления за установяване на действителния НТП - 44 бр.;  Имоти с променен НТП - 126 бр.; Връчени констативни протоколи на заявителите за отразяване на промените по КККР - 58 бр. |
| 3. | Ефективно управление на имотите от ДПФ по реда на ЗСПЗЗ и ЗОЗЗ и имотите - държавна собственост. | Национална програма за развитие: България 2030,   Бюджетна прогноза за периода 2023-2025г.в програмен формат на Министерството на земеделието.   Програма за управление на Република България (юни 2023 г. - декември 2024 г.) | Оптимизиране на поземлените отношения като гаранция за ефективно земеползване и увеличаване на доходите от земеделска дейност. Добро управление на публичния сектор. | 3.1. Провеждане на тръжни процедури и сключване на договори за отдаване под наем и аренда на земи от ДПФ за отглеждане на едногодишни полски култури  3.2. Провеждане на процедури за предоставяне под наем и аренда на пасища, мери и ливади от ДПФ на собственици и ползватели на животновъдни обекти за по-справедливо и прозрачно разпределение на пасища, мери и ливади от Общински поземлен фонд и Държавен поземлен фонд 3.3. Извършване на проверки за състоянието и ползването на земите от ДПФ на територията на област Габрово. 3.4. Извършване на проверки за спазване на условията по чл. 37 и, ал. 4 от ЗСПЗЗ по сключени договори за наем или аренда на ПМЛ от ДПФ. 3.5. Дейности по реда на чл. 27, ал. 6 от ЗСПЗЗ и чл. 45, ал. 10 от ППЗСЗЗ. Управленска ефективност | Дка земя от ДПФ включени в тръжни процедури по реда на ЗСПЗЗ и ППЗСПЗЗ за отдаване под аренда за отглеждане на едногодишни полски култури и трайни насаждения / ръст 2% на целева спрямо текуща стойност/ | 384,557 дка. | 392,248 дка. |  | Бюджет на ОД "Земеделие"-Габрово /ОДЗ - Габрово/ | 1.Дейности по предоставяне на информация, организиране,участие в комисии, провеждане на тръжни процедури и обявяване на резултатите по реда на ЗСПЗЗ и ППЗСПЗЗ. 2. Провеждане на процедури за разпределение на ПМЛ от ДПФ, предвид изготвен от Министерство на земеделието анализ във връзка с промяна на действащата нормативна уредба, регламентираща реда за разпределение на ПМЛ от ОПФ и ДПФ, базиран на събиране и обобщаване на данни за броя на животновъдните стопанства и отглежданите втях животни, и заявените за подпомагане площи - ПМЛ. 3.Дейности по предоставяне на информация за уведомяване на земеделските производители за сключвани договори.  4.Изготвяне на констативни протоколи и справки за състоянието на земите от ДПФ съгласно Методика, утвърдена със Заповед №РД 46-13/31.01.2023 г. на Министъра на земеделието.  5. Дейности по актуализиране на актовете за държавна собственост на имоти - държавна собственост.  6.Планиране, изготвяне на графици, извършване на проверки и отразяване на резултатите в констаивни протоколи, предприемане на законоустановени мерки за отстраняване на нарушения. | Главна дирекция"Аграрно развитие";  Дирекция „Административно-правна, финансово-стопанска дейност и човешки ресурси” | Изпълнена | 1094,786 дка. |
| Дка земя от ДПФ включени в процедури по реда на чл.37и от ЗСПЗЗ за отдаване под наем на мери, пасища и ливади и чрез разпределение / ръст 2% на целева спрямо текуща стойност/ | 46,580 дка. | 47,51 дка. | Изпълнена | 0,00 дка. |
| Брой проверени имоти от ДПФ по чл. 47, ал. 8 от ППЗСПЗЗ за установяване състоянието и ползването | 0 бр. | 1636 бр. | Изпълнена | 818 бр. |
| Брой извършени проверки за спазване на условията по чл. 37 и, ал. 4 от ЗСПЗЗ по сключени договори за наем или аренда на ПМЛ от ДПФ. | 0 бр. | 5 бр. | Изпълнена | 5 бр. |
| Брой изпратени в МЗХ преписки по реда на чл. 27, ал. 6, т. 1 от ЗСПЗЗ. Брой сключени договори по реда на чл. 27, ал. 6, от ЗСПЗЗ. Брой издадени АДС. | Изпратени в МЗХ преписки по реда на чл. 27, ал. 6, т. 1 от ЗСПЗЗ - 0 броя.  В процес на комплектоване и обработка - 5 преписки.  Сключени договори по реда на чл. 27, ал. 6 от ЗСПЗЗ - 2 бр.  Издадени АДС - 0 бр. | Изпратени в МЗХ преписки по реда на чл. 27, ал. 6, т. 1 от ЗСПЗЗ - 5 броя.  Преписки - 7 броя. Сключени договори по реда на чл. 27, ал. 6, от ЗСПЗЗ. - 4 бр.  Издадени АДС - 273 бр. | Изпълнена | Изпратени в МЗХ преписки по реда на чл. 27, ал. 6, т. 1 от ЗСПЗЗ - 4 броя.  Преписки - 3 броя. Сключени договори по реда на чл. 27, ал. 6, от ЗСПЗЗ. - 5 бр.  Издадени АДС - 78 бр. |
| 4. | Оптимизиране на поземлените отношения за гарантиране  ефективността на земеползването и увеличаване на доходите от земеделска дейност. | Национална програма за развитие: България 2030, Приоритет № 6 Устойчиво селско стопанство.  Програма за управление на Република България (юни 2023 г. - декември 2024 г.)   Стратегически план за развитие на земеделието и селските райони 2023-2027 г. (СПРЗСР) | Ефективно управление на Държавния поземлен фонд. Насърчаване на земеделските стопани за отглеждане на овощни насаждения. Постигане на устойчиво селско стопанство чрез повишаване конкурентноспособността на земеделските стопанства. | 4.1. Провеждане процедури по чл.37в и 37ж от ЗСППЗ за създаване масиви за ползване на земеделски земи. | Доброволни споразумения % от общо доброволни споразумения и служебни разпределения. Обработени заявления за изплащане на суми % от общо заявените. Дейности по реда на чл. 26б от ППЗСПЗЗ. | 0% | 100% |  | Бюджет на ОД "Земеделие"-Габрово /ОДЗ - Габрово/ | 1.Предоставяне на информация относно процедурите по сключване на споразумения за ползване на земеделските земи. 2. Участие в комисии по чл.37в, ал.1 от ЗСПЗЗ и на основание §2е, ал.1 и ал. 2 от ДР на ЗСПЗЗ.  3.Предоставяне на методическа помощ при провеждане на процедури по чл. 37в от ЗСПЗЗ. | Главна дирекция "Аграрно развитие" Дирекция „Административно-правна, финансово-стопанска дейност и човешки ресурси” | Изпълнена | 100% |
| 4.2. Определяне размера на Средното годишно рентно плащане по § 2е от ДР на ЗСПЗЗ за всички землища в област Габрово за предходната година | 0 бр. | 4 бр. | Изпълнена | 4 бр. |
| 4.3. Дейности по реда на чл. 26б от ППЗСПЗЗ за бракуване на трайни насаждения. | Постъпили искания за бракуване на ТН с изтекъл амортизационен срок - 0 бр. Проверени имоти - 0 бр. Изготвени констативни протокола с предписания за бракуване - 0 бр. | Постъпили искания за бракуване на ТН с изтекъл амортизационен срок - 4 бр. Проверени имоти - 6 бр. Изготвени констативни протокола с предписания за бракуване - 5 бр. | Изпълнена | Постъпили искания за бракуване на ТН с изтекъл амортизационен срок - 2 бр. Проверени имоти - 2 бр. Изготвени констативни протокола с предписания за бракуване - 2 бр. |
| 5. | Опазване на земеделските земи от увреждане. | Национална програма за развитие: България 2030, Приоритет № 6 Устойчиво селско стопанство.  Програма за управление на Република България (юни 2023 г. - декември 2024 г.)   Стратегически план за развитие на земеделието и селските райони 2023-2027 г. (СПРЗСР) | Опазване на земеделските земи от увреждане. Възстановяване и подобряване на плодородието на земите. Оптимизиране на поземлените отношения като гаранция за ефективно земеползване и увеличаване на доходите от земеделска дейност. | 5.1.Провеждане на процедури за промяна предназначението на  земеделските земи за неземеделски нужди съгласно нормативната уредба и рекултивация на нарушени терени, проектиране и изграждане на мелиоративни и противоерозионни обекти, подобряване продуктивните качества на земята, устройство и изграждане на инфраструктурата на земеделските територии. | - Брой проведени процедури за промяна предназначението;   - Брой постановени решения;   - Брой издадени актове за категоризация на земеделските земи при промяна на тяхното предназначение.  - Брой становища за рекултивация на нарушени терени, проектиране и изграждане на мелиоративни и противоерозионни обекти, подобряване продуктивните качества на земята, устройство и изграждане на инфраструктурата на земеделските територии. | Проведени заседания на комисията по чл. 17, ал. 1, т.1 от ЗОЗЗ - 0 бр. Постановени решения за промяна предназначението на земеделските земи - 0 бр.  Акт за категоризация на зем. земи при промяна на предназначението - 0 бр. Акт за административни нарушения, съгласно ЗОЗЗ - 0бр. Брой становища за рекултивация - 0 бр. | Проведени заседания на комисията по чл. 17, ал. 1, т. 1 от ЗОЗЗ - 7 бр. Постановени решения за промяна предназначението на земеделските земи - 21 бр.  Акт за категоризация на зем. земи при промяна на предназначението - 64 бр. Акт за административни нарушения, съгласно ЗОЗЗ - 15 бр.  Брой становища за рекултивация -1 бр. |  | Бюджет на ОД "Земеделие"-Габрово /ОДЗ - Габрово/ | Проведени процедури за промяна предназначението на  земеделските земи за неземеделски нужди съгласно нормативната уредба и дейности по изготвяне на становища и контрол за рекултивация на нарушени терени, проектиране и изграждане на мелиоративни и противоерозионни обекти, подобряване продуктивните качества на земята, устройство и изграждане на инфраструктурата на земеделските територии. | Главна дирекция "Аграрно развитие" | Изпълнена | Проведени заседания на комисията по чл. 17, ал. 1, т. 1 от ЗОЗЗ - 6 бр. Постановени решения за промяна предназначението на земеделските земи - 31 бр.  Акт за категоризация на зем. земи при промяна на предназначението - 49 бр. Акт за административни нарушения, съгласно ЗОЗЗ - 15 бр.  Брой становища за рекултивация - 0 бр. |
| 5.2.Дейности по Наредба 19 от 25 октомври 2012 г. за строителство в земеделските земи без промяна на предназначението им, касаещи дейността на ОДЗ | - Брой извършени проверки;   - Брой издадени становища. | Извършени проверки - 0 бр. Издадени становища - 0 бр. | Извършени проверки - 3 бр. имоти;  Издадени положителни становища за строителство в земеделски земи без промяна предназначението на земята. - 1 бр. | Изпълнена | Извършени проверки - 3 бр. имоти;  Издадени положителни становища за строителство в земеделски земи без промяна предназначението на земята - 3 бр. |
| 6. | Осигурено ползване на безопасна земеделска и горска техника при работа и при движение по пътищата. | Закон за регистрация и контрол на земеделска и горска техника; Регламент (ЕС) № 167/2013 на Европейския парламент и на Съвета от 05.02.2013 г. относно одобряването и надзора на пазара на земеделски и горски превозни средства; Регламент (ЕС) 2016/1628 на Европейския парламент и на Съвета от 14.09.2016 г. относно изискванията за граничните стойности на емисиите на газообразни и прахови замърсители и за одобряването на типа на двигателите с вътрешно горене за извънпътна подвижна техника, за изменение на регламенти (ЕС) № 1024/2012 г. и (ЕС)№ 167/2013 г. и за изменение и отмяна на Директива 97/68/ЕО. Бюджетна прогноза за периода 2024-2026 г. в програмен формат на Министерството на земеделието и храните. | Осъществяване на ефективен контрол на техническото състояние и безопасността на техниката по време на работа с нея и при движение по пътищата. | Дейности по Закона за регистрация и контрол на земеделската и горската техника, свързани с:  1. Осъществяване на ефективен контрол на техническото състояние и безопасността на техниката по време на работа с нея и при движение по пътищата;  2. Осигуряване безопасността на земеделската техника преди пускането й на пазара, чрез изпитване, изследване, одобряване на типа и сертифициране; 3. Ефективно административно обслужване на населението по отношение на регистрацията на техниката и правоспособността за работа с нея. | Извършена регистрация, промяна, прекратяване и отчисляване на земеделска и горска техника. | 0 | 520 бр. |  | Бюджет на ОД "Земеделие"- Габрово /ОДЗ - Габрово/ | 1. Регистрация и контрол на земеделската и горската техника, свързани с пускането на пазара, регистрирането, пускането в употреба, спирането от работа, контрол по техническото състояние и безопасност на ЗГТ, включително на превозните средства и машините за земни работи.  2. Дейности във връзка с осъществяване на контрол върху техническото състояние и безопасността на техниката при работа и при движение по пътищата. 3. Дейности във връзка със спазване на нормативните изисквания при обучение за придобиване на правоспособност за работа с техника - издаване на свидетелства за правоспособност. | Главна дирекция "Аграрно развитие" | Изпълнена | 450 бр. |
| Бракувана земеделска и горска техника и машини за земни работи. | 0 | 7 бр. | Изпълнена | 8 бр. |
| Общ брой издадени и подменени свидетелства за регистрация. | 0 | 365 бр. | Изпълнена | 344 бр. |
| Извършени годишни и сезонни технически прегледи. | 0 | 1932 бр. | Изпълнена | 2054 бр. |
| Издадени свидетелства за правоспособност на лицата, работещи с техниката. | 0 | 77 бр. | Изпълнена | 120 бр. |
| Спиране от работа на техника | 0 | 3 бр. | Изпълнена | 4 бр. |
| Общ брой проверени машини за наличие на сертификат за одобрение на типа и съответствието. | 0 | 120 бр. | Изпълнена | 100 бр. |
| 7. | Развитие на ефективно поливно земеделие и превенция на риска от наводнения, бедствия и аварии. Подобрено техническо и експлоатационно състояние на комплексни и значими язовири - публична държавна собственост с предоставени права за управление на МЗХ. | Национална програма за развитие: България 2030, Приоритет № 6 Устойчиво селско стопанство.  Бюджетна прогноза за периода 2024-2026 г. в програмен формат на Министерство на земеделието и храните | Реализиране на дейности за реконструкция и изграждане на необходимата инфраструктура за поливно земеделие. | 7.1.Поддържане на хидромелиоративната инфраструктура на СН на територията на областта съгласно нормативните изисквания. | Подпомага дейността на дирекция „Хидромелиорации“ в МЗХ. Извършва проверки на хидромелиоративната структура и обслужваща техника на СН. | 0 | 2 бр. |  | Бюджет на ОД "Земеделие"-Габрово /ОДЗ - Габрово/ | Участие в комисии за извършване на проверки за обследване на техническото и експлоатационно състояние на язовирните стени и речните легла, инициирани от компетентните органи по чл. 138а, а.3, чл. 190а и чл. 191 от Закона за водите. | Главна дирекция "Аграрно развитие" | Изпълнена | 2 бр. |
| Реализиране на дейности за предпазване при природни бедствия от наводняване. | 7.2.Участие в комисия, назначена със Заповед на областния управител за обследване на язовирните стени и съоръженията към тях, които се ползват от сдруженията за напояване. | Участие в комисия по чл. 138а, ал. 3, чл. 191а и чл. 191 от Закона за водите | 0 | 1 бр. | Изпълнена | 1 бр. |
| 8. | Ефективно управление на рискове и нововъзникнали кризи в аграрния отрасъл. | Национална програма за развитие България 2030  Програма за управление на рисковете и кризите в сектор "Земеделие"  Бюджетна прогноза за периода 2024-2026 г. в програмен формат на Министерство на земеделието и храните | Мониторинг върху рисковете в земеделието.  Използване на възможностите на държавните помощи за управление на риска в земеделието. | 8.1.Набиране на достоверна информация за развитието на растениевъдството и животновъдството в област Габрово и своевременното й изпращане в МЗХ. | Брой извършени обследвания за състоянието на площите, засети с пшеница и ечемик | 0 | 4 бр. |  | Бюджет на ОД "Земеделие"-Габрово /ОДЗ - Габрово/ | Участие в заседанията на Областната епизотична комисия.  Действия по извършени обследвания за състоянието на площите, засети с пшеница и ечемик. | Главна дирекция "Аграрно развитие" | Изпълнена | 4 бр. |
| 8.2.Прилагане на мерки по ограничаване на разпространението на болести по животните и растенията на територията на цялата област съгласно приетите Планове за действие. | Участие в заседанията на Областната епизотична комисия. | 0 | 1 бр. | Изпълнена | 1 бр. |
| 8.3. Предоставена възможност на ЗС да кандидатстват по държавната помощ за компенсиране на загуби от земеделските култури вследствие на неблагоприятни климатични условия | Брой подадени заявления и Брой изготвени констативни протоколи | 0 | 0 | Изпълнена | Брой подадени заявления - 12 бр. Брой изготвени протоколи Обикновени - 5 бр. Котстативни - 7 бр. |
| 8.4. Предоставена възможност на ЗС да кандидатстват по държавната помощ за компенсиране на загуби по загинали селскостопански животни вследствие на неблагоприятни климатични условия. | Брой подадени заявления и Брой изготвени констативни протоколи | 0 | 1 бр. | Изпълнена | 0 бр. |
| 9. | Осигуряване на устойчиво функциониране и надеждна агростатистическа информация в областта на земеделието и система за земеделска счетоводна информация (СИУЗС) | Стратегия за развитите на Националната статистическа система на Република България. Програма за управление на рисковете и кризите в отрасъл „Земеделие“  Национална статистическа програма за 2023 г.  Бюджетна прогноза за периода 2024-2026 г. в програмен формат на Министерството на земеделието и храните | Наличие на лесна за ползване и достъпна статистическа информация, основаваща се на единни стандарти и общи принципи. Изготвяне на хармонизирана, съпоставима, надеждна, лесна за ползване и достъпна статистическа информация, основаваща се на единни стандарти и общи принципи. Функциониране на ефективна и гъвкава агростатистическа система, отговаряща на националните нужди от информация и съответстваща на изискванията на ЕС за качество и периодичност на предоставяните данни. Произведената агростатистическа информация да е надеждна, да отговаря на националните нужди, да подпомага вземането на адекватни политически решения и да позволява оценка на ефектите от тях. | 9.1. Провеждане на статистически изследвания, включени в Националната програма за статистически изследвания - заетост и използване на земята, производство на основни земеделски култури и зеленчуци, лозя, овощни насаждения, животновъдство и животински продукти - структура на земеделските стопанства, за осигуряване на статистически данни, необходими за сектор "Земеделие". | Брой статистически наблюдения | 0 | 11 бр. |  | Бюджет на ОД "Земеделие"-Габрово /ОДЗ - Габрово/; Бюджет на Министерство на земеделието и храните | 1. Провеждане на статистически изследвания, включени в Националната програма за статистически изследвания - заетост и използване на земята, производство на основни земеделски култури и зеленчуци, лозя, овощни насаждения, животновъдство и животински продукти - структура на земеделските стопанства и др.  2. Поддържане на СИУЗС, осигуряваща информацията необходима за определяне на доходите на земеделските стопанства с икономически размер над 4000 евро, както и за нузнес анализ на сектора. | Главна дирекция "Аграрно развитие" | Изпълнена | 19 бр. |
| Брой наблюдавани земеделски стопанства | 0 | 539 бр. | Изпълнена | 966 бр. |
| Изследвани земеделски стопанства по проект: "Интегрирана статистика на земеделските стопанства през 2023г.(IFS 2023)" /% от заложените за изследване стопанства по проекта/ | 0 | 549 бр. | Изпълнена | 549 бр. |
| 9.2. Събиране, обработване, приключване и изготвяне на анализ на данните. Предоставяне и разясняване на индивидуалните резултати на земеделските стопани. Поддържане на СИУЗС, осигуряваща данни за доходите от земеделска дейност.Изготвени таблици с данни за Статистическия годишник,Справочник и Електронен преглед. | Брой проведени статистически проучвания - анкети на земеделски стопани и въведени данни в СИУЗС | 0 | 31 бр. | Изпълнена | 31 бр. |
| 10. | Развитие на електронно управление и подобряване на административното обслужване в ОД "Земеделие"- Габрово | Актуализирана стратегия за развитие на електронното управление в Република България 2019 - 2025 г.; Национална програма за развитие на България 2030 | Осигуряване на институционална подкрепа и електронизация на администрирането в отрасъла за облекчаване на административните процедури и осигуряване на прозрачно, достъпно, обективно и ефективно управление. | 10.1. Предоставяне на електронни услуги на гражданите и бизнеса | Брой предоставени административни услуги по електронен път | 0 | 19 бр. |  | Бюджет на ОД "Земеделие"-Габрово /ОДЗ - Габрово/ | Подобряване прозрачността на организацията и нивото на обслужване, което ОДЗ предоставя; намаляване на административната тежест на услугите; достъпни за свободно ползване данни, създадени в процеса на работа на ОДЗ и ОСЗ; повишаване удовлетвореността на потребителите на административни услуги от административното обслужване. | Главен секретар; Главна дирекция"Аграрно развитие";  Дирекция „Административно-правна, финансово-стопанска дейност и човешки ресурси” | Изпълнена | 11 бр. |
| 10.2. Публикуване на информация и набори данни на Портала на отворени данни. | Брой актуализации | 0 | 16 бр. | Изпълнена | 5 бр. |
|
|
|

**V. ДЕЙНОСТИ НА ОД „ЗЕМЕДЕЛИЕ**“ **- ГАБРОВО ПО ИЗПЪЛНЕНИЕ НА ЦЕЛИТЕ:**

**1. Дейности по изпълнение на Цел 1 - Осигуряване на качествени услуги на земеделските стопани, чрез ефективна координация за успешно изпълнение на Стратегическия план за развитие на земеделието и селските райони 2023-2027 г. и прилагане на предвидените в него за Кампания `2024 интервенции за подкрепа на земеделските стопани с директни плащания за стабилизиране на доходите на земеделските стопани и гарантиране на равнопоставеност на пазара.**

Чрез прилагане изискванията на Чрез прилагане изискванията на Национална програма за

развитие: България 2030, Бюджетна прогноза за периода 2023-2025 г. в програмен формат на Министерството на земеделието; Програма за управление на Република България (юни 2023 г. - декември 2024 г.).

***Индивидуални и групови срещи със земеделски стопани и общински власти за предоставяне на навременна информация за условията и сроковете за кандидатстване чрез прилагане на интервенциите по СПРЗСР 2023-2027 г. Проведени информационни кампании - директни плащания 2024 г., Национални схеми и Пазарна подкрепа. Индивидуални и групови срещи***

Формите, които ОДЗ и ОСЗ използват за оптимизиране на поземлените отношения за гарантиране на ефективността на земеползването и увеличаване на доходите от земеделска дейност са: провеждане индивидуални и групови срещи със земеделските стопани и общински власти за предоставяне на навременна информация; запознаване с условията и сроковете за кандидатстване чрез прилагане на интервенциите по СПРЗСР 2023-2027 г. Директни плащания 2024 г., Национални схеми и Пазарна подкрепа; сключване на договори за аренда и наем, извършване на теренни проверки и др.

В началото на годината работата на ОДЗ и ОСЗ в областта бе насочена към уведомяване на земеделските стопани относно необходимостта от заверка на регистрационната карта по Наредба №3/1999 г., тъй като от началото на кампанията - първи октомври 2023 г. малък брой земеделски стопани бяха направили своята пререгистрация. Подпомогнати са заинтересованите лица при попълване на анкетните формуляри, предоставяна е информация във връзка с пререгистрацията. Обърнато е внимание на животновъдите за изискването да актуализират животните в БАБХ, както и че не се изисква заверка на анкетния формуляр от БАБХ за животни с ушни марки, поради достъп на служители до Регистър на животните и животновъдните обекти на БАБХ в средата на междурегистровия обмен RegiX.

Уведомяват се собствениците и ползвателите на масиви за ползване по чл. 37в, ал. 2 и чл. 37ж, ал. 6 от ЗСПЗЗ за ОЗ, ТН и ПМЛ, дължащи суми по чл. 37в, ал. 3, т. 2 и 37ж, ал. 5 за т. нар. *бели петна*, да го направят в необходимите срокове, за да може да се заверят анкетните им формуляри и да се направи пререгистрацията по Наредба 3/1999 г. При невнасяне на дължимите суми съгласно чл. 37в, ал. 7 от ЗСПЗЗ, директорът на ОДЗ издава заповед за заплащане в трикратен размер на средното годишно рентно плащане за землището.

Напомня се на бенефициентите по интервенциите за Директни плащания на площ 2024 г. да проверят и регистрират правните основания за ползваните от тях парцели. Всички новопостъпили договори в четирите общински служби по земеделие на територията на област Габрово се регистрират в информационната система за предаване в ИСАК. Обърнато е внимание на земеделските стопани, че по приема на завленията за Директни плащания 2024 г. задължително се изискват индивидуални профили в СЕУ. Общинските служби по земеделие на територията на област Габрово оказват съдействие на всички.

Отразяват се сключени договори между Община Габрово, Община Дряново, Община Севлиево и Община Трявна и ползвателите на масивите за ползване по чл. 37в, ал. 10 и чл. 37 в, ал. 16 от ЗСПЗЗ за ПП и ОПФ.

Бенефициентите са уведомени за възможността от 5 до 16 февруари 2024 г да се запознаят с обхвата на проекта на слой „Физически блокове”, включително и площите по чл. 8, ал. 1, т. 2, буква "з" (ПЗП-косене) от Наредба № 105 от 2006 г. за условията и реда за създаване, поддържане, достъп и ползване на Интегрираната система за администриране и контрол за кампания 2023 г. и да подадат чрез Система за електронни услуги (СЕУ) на Държавен фонд „Земеделие“ - Разплащателна агенция (https://seu.dfz.bg/).

Земеделските стопани, отговарящи на определените изисквания, бяха запознати с възможността от 20.03 до 9.04.2024 г. да кандидатстват по схемите за държавни помощи „*Помощ в подкрепа на ликвидността на земеделски стопани за преодоляване на негативното икономическо въздействие на руската агресия срещу Украйна“* и „*Помощ в подкрепа на ликвидността на земеделски стопани, производители на зърнени и маслодайни култури, за преодоляване на негативното икономическо въздействие на руската агресия срещу Украйна*“. В срока се възползваха максимален брой стопани.

Обърна се внимание на фермерите с пасищни животни за възможността до 10 март 2024 г. да кандидатстват за разпределение на общински пасища и мери, съгласно чл. 37и от ЗСПЗЗ. Обсъждани са възникнали проблеми, свързани с уточняване ползването според регистрираните правни основания.

През месец април представители на ОСЗ и земеделски стопани в областта взеха участие в информационно - обучителни семинари организиран от Териториалния областен офис на НССЗ - Габрово с демонстрация на теми:

- „Новости и добри практики при растителната защита при сливата, резитбени операции“. Проведен в базата на ИПЖЗ - Троян, филиал Опитна станция по сливата - Дряново на 02.04.2024 г.;

- „Основни фактори за роене при пчелните семейства. Добри практики за предотвратяване на нежелано роене“. Проведен в с. Ангелов, общ. Габрово и демонстрация в пчелина на земеделски стопанин Лъчезар Йоновски на 18.04.2024 г.

На 14 май 2024 г. от 10.00 ч. в Ритуална зала на Община Велико Търново, гр. Велико Търново, площад "Майка България" № 2 (вход през Лоби бар), се проведе информационна среща със земеделски стопани от област Габрово и област Велико Търново, относно Директни плащания - Кампания 2024 г. Информационната кампания сe реализира от Министерство на земеделието и храните. Предварително уведомените за срещата земеделски стопани бяха запознати от представителите на МЗХ с новите интервенции и мерки за подпомагане.

Приемът започна през май, направен бе график, за да могат всички стопани да отворят заявленията си, да очертаят площите, да се проверят възможните комбинации по интервенциите и да се определят подходящите животни за подпомагане. Стопаните са уведомени за срока 24 юни 2024 г. по обнародваните нормативни документи, свързани с Директните плащания на площ 2024 г. като *Наредба №3/10.03.2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкци*и и *Наредба №4/30.03.2023 г. за условията и реда за подаване на заявления за подпомагане по интервенции за подпомагане на площ и за животни.*

През месец юни започна и приключването на заявленията за подпомагане Директни плащания 2024 г. Отново бе направен график, като бенефициентите се уведомяват по телефона за деня и часа на явяване. Натоварването бе голямо, но след удължаването на срока до 8 юли 2024 г., кампанията приключи успешно.

Бенефициентите бяха уведомени, че за да се изпълнят критериите за допустимост е необходимо да се следят изискванията, публикуваните електронни образци на документи и сроковете по различните интервенции за представянето им, което се извършва единствено чрез индивидуалните профили в Системата за електронни услуги (СЕУ) на ДФЗ.

После усилията се насочиха към уведомяване на собственици и наематели на земеделски земи за сроковете, свързани с чл. 37б от ЗСПЗЗ. Акцентира се върху своевременно подаване на заявленията по чл. 70 и на декларациите по чл. 69 от ППЗСПЗЗ във връзка с кампанията по споразуменията, както и върху изискванията за вписване на договорите и отразяването им в информационната програмата във връзка с навременното изпълнение на различните срокове.

Земеделските стопани са запознати по телефон, електронна поща, информациони табла и на място в Общинските служби по земеделие на територията на област Габрово с издадената Заповед № РД-04-110/12.06.2024 г. на Директора на ОДЗ - Габрово, с която се определя пожароопасен период в земеделските земи от 13.06.2024 г. до 01.11.2024 г. със забраните и задълженията на земеделските стопани, произтичащи от нея. Периодът след 13.06.2024 г. беше определен за настъпване на етап „Восъчна зрялост“ на посевите от житни култури, определяйки ги за пожароопасни до приключване на жътвената кампания на територията на областта. Същата е публикувана и на електронната страница на ОДЗ. Предприетите мерки и добрата координация с кметовете на общините в областта, както и с районните служби „Пожарна безопастност и защита на нселението„ /РСПБЗН/ са предпоставка за изпълнение на чл. 4 от Наредба № 8121з-968/10.12.2014 г. за правилата и нормите, за пожарна безопастност при извършване на дейности в земеделските земи. В резултат на това жътвената кампания в област Габрово приключи без сериозни поражения от пожари, което се явява основен дял от опастността за нанасяне на щети на земеделската продукция.

През изминалата 2024 г. на територията на област Габрово няма възникнали пожари и няма нанесени щети на селскостопански инвентар, земеделски земи, селскостопанска продукция и сгради при извършване на дейности в земеделските земи на територията на областта.

Разпратена бе до фермери и ползватели на ПМЛ заповедта на Министъра на земеделието № РД09-793-17.07.2024 г. за забрана на косене в периода от 18.07 - 18.08.2024 г. поради високите температури и възможността за възникване на пожари.

В края на месец юли усилията са насочени в приемането на коректно попълнени заявления от ползвателите и декларации от собствениците на земеделски земи. За целта на всеки е обърнато внимание, като документите се приемат след съответна проверка.

През месец август ОСЗ - Габрово, ОСЗ - Дряново, ОСЗ - Дряново и ОСЗ - Трявна активно работиха със земеделските стопани, кметове и кметски наместници от общините по повод процедурите по чл. 37в от ЗСПЗЗ. Обявени бяха предварителните регистрите по чл. 72 от ППЗСПЗЗ, уведомени са всички ползватели, които имат застъпвания по отношение на декларираните имоти. Проведоха се заседания на комисиите по чл. 37в, ал. 1 от ЗСПЗЗ за всяко землище в присъствието на съответните кметове на населените места и кметски наместници по землища в съответните общини, с които са дискутирани и въпроси, свързани с ползвателите, полските пътища за достъп до имотите, както и други касаещи дейностите на Общинските служби по земеделие. Общ брой издадени заповеди за споразумения/разпределения на масиви за ползване на земеделска земя - 114 бр. Приети са и споразуменията, като за територията на област Габрово са изготвени 11 броя служебни разпределения между собствениците и ползвателите на земеделски земи, в т.ч. за община Дряново - 3 броя, за община Севлиево - 3 броя и за община Трявна 5 броя.

През септември вниманието бе насочено към земеделските стопани, които са кандидатствали или са изразили желание да се включат в схема за държавна помощ „*Помощ под формата на отстъпка от стойността на акциза върху газьола, използван в първичното селскостопанско производство*”, която бе отворена от 2 септември 2024 г. до 26 септември 2024 г. Уведомени са заинтересованите лица за предстоящия прием, документите, които трябва да подготвят, а също така да покрият задълженията си, ако имат такива.

През септември стартираха и теренните проверки по изготвен график, за което бенефициентите бяха информирани своевременно. Същите приключиха успешно в срок.

На 18 септември земеделски стопани в областта бяха уведомени и взеха участие в информационно - обучителен семинар организиран от Териториалния областен офис на НССЗ - Габрово с демонстрация на тема: „Прилагане на фотоволтаичните системи в селското стопанство“. Проведен в залата на ОДБХ Габрово в гр. Габрово.

Министерство на земеделието и храните инициира обучение на земеделски производители за изискванията и проверките по интервенциите, свързани с плащане на площ и животни от Стратегическия план за развитие на земеделието и селските райони за периода 2023-2027 г. Поканата за събитието, което за гр. Габрово бе определено да се проведена 26.09.2024 г. в град Велико Търново, информация бе разпратена по електронните пощи на земеделски стопани, а някои бяха уведомени по телефона.

През октомври месец стартира новата кампания по Наредба № 3 от 1999 г. за създаване и поддържане на регистъра на земеделски производители. Активна бе работата със земеделските стопани животновъди, които желаят да им се разпределят масиви от ПМЛ. Разясняваха се изискванията по чл. 37ж от ЗСПЗЗ. Раздадени бяха образци на заявленията и се оказа съдействие при попълването им. Стопаните бяха уведомени за изискването, че разпределението и изчислението за необходимите площи по чл. 37и, ал. 4 от ЗСПЗЗ е въз основа на предоставена от БАБХ официална справка на регистрираните към 20.10.2024 г. животновъдни обекти и животни.

През ноември са проведени заседания на комисиите по чл. 37ж, ал. 4 от ЗСПЗЗ за землищата в областта за сключване на споразуменията за ПМЛ, на които се дискутират възникнали проблеми и задачи с кметове на населени места и кметски наместници на територията на област Габрово.

Съгласно чл. 37ж, ал. 1 от ЗСПЗЗ масиви за ползване на пасища, мери и ливади /ПМЛ/ може да се създават по споразумение между собственици и/или ползватели на животновъдни обекти с пасищни селскостопански животни, регистрирани в Интегрираната информационна система на БАБХ. За календарната 2024 г. за територията на област Габрово са сключени 31 споразумения за ПМЛ.

Изпратена по електронните пощи бе и покана за организираната от НССЗ среща - семинар на 31.10.2024 г. на тема „*Биологично производство - възможности за финансово подпомагане по СПРЗСР 2023-2027 г.“*

На организираната от НССЗ - ТОО Габрово и проведена на 22.11.2024 г. в гр. Габрово информационна среща за земеделските производители, присъстваха и представители на ОСЗ на тема „Нови моменти в изискванията за употреба на продукти за растителна защита и осъществяване на самоконтрол от земеделските стопани“.

Всички сключени договори с ползвателите на масивите за ползване по чл. 37 в, ал. 10 и чл. 37 в, ал. 16 от ЗСПЗЗ за ПП и ОПФ се регистрират своевременно в информационна система FERMA /ИС FERMA/.

В определен от МЗХ срок е подадена информация за наличие/липса на заличени физически/юридически лица и новорегистрирани такива в регистъра на розопроизводителите.

През цялата година информационните табла на ОДЗ и ОСЗ са поддържани с актуални за периодите материали - новите насоки по кандидатстване по Директни плащания 2024 г., заповедите на МЗХ за одобряване на специализираните слоеве, информация за начална дата на прием на държавната помощ „Помощ под формата на отстъпка от стойността на акциза върху газьола, използван в първичното селскостопанско производство“, информациоони материали по отпусканите помощи във връзка „Помощ в подкрепа на ликвидността на земеделски стопани за преодоляване на негативното икономическо въздействие на руската агресия срещу Украйна“ и „Помощ в подкрепа на ликвидността на земеделски стопани, производители на зърнени и маслодайни култури, за преодоляване на негативното икономическо въздействие на руската агресия срещу Украйна“, условия и направления за подпомагане, заповеди на директора на ОДЗ - Габрово по дейността и др.

***Подпомагане на бенефициентите при попълване на заявленията, идентифициране на ползваните площи и заявяване на животни за подпомагане в ОСЗ - Кампания директни плащания 2024 г. чрез прилагане на интервенции по СПРЗСР 2023-2027 г.***

През месец април 2024 г. стартира Кампания за Директни плащания 2024 г. Земеделските стопани можеха да очертават площите си, заявяват животни и схеми за подпомагане в Интегрираната система за администриране и контрол (ИСАК). Фермерите подаваха заявленията си, без да ги приключват, в общинските служби по земеделие. Това стана възможно, след като Министерство на земеделието и храните публикува за обществено обсъждане проект на Наредба за изменение и допълнение на Наредба № 3 от 2023 г. за условията и реда за прилагане на интервенциите под формата на директни плащания и Наредба № 4 от 2023 г. за условията и реда за подаване на заявления за подпомагане по интервенции за подпомагане на площ и за животни.

Двата нормативни акта уреждат правилата за проверки, намаления на плащанията и реда за налагане на административни санкции. Изменението е на база предложените промени в интервенциите под формата на директни плащания в рамките на първо изменение на Плана. Регистрацията на заявленията се извършва по предварително изготвени графици от общинските служби по земеделие.

За участие и финансиране чрез прилагане на интервенциите по СПРЗСР, земеделските стопани от областта се подпомагат при попълване на заявленията, идентифициране на ползваните площи и заявяване на животни за подпомагане в ОСЗ - Кампания Директни плащания 2024 г. Изпращат се уведомителни писма, провеждат се телефонни разговори, разпространяват се дипляни, наръчници и публикации в местния печат.

За кампания Директни плащания 2024 г. за област Габрово са подадени общо 683 заявления със заявена площ за подпомагане в размер на 26160,4 ха.

***Приемане на заявления от земеделските стопани за кандидатстване за държавна помощ.***

Със Заповед РД09 - 249 / 14.03.2024 г. на министъра на земеделието и храните беше обявен срок за извършване на корекции на част от данните от описите на фактури от заявленията за държавна помощ „Помощ под формата на отстъпка от стойността на акциза върху газьола, използван в първичното селскостопанско производство“ за кампания 2023.

Корекциите се извършиха в периода от 15.04.2024 г. до 19.04.2024 г. включително. На корекции подлежаха фактури в 15 бр. заявления.

От 02.09 до 26.09.2024 г. съгласно Заповед № РД 09-880/12.08.2024 г. беше извършен прием на заявления за подпомагане по схема за държавна помощ „Помощ под формата на отстъпка от стойността на акциза върху газьола, използван в първичното селскостопанско производство” - кампания 2024 г. - приети заявления 109 бр.

От 20.03.2024 до 09.04.2024 г. по схемата „Помощ в подкрепа на ликвидността на земеделски стопани за преодоляване на негативното икономическо въздействие на руската агресия срещу Украйна“ са приети 374 бр. заявления за областта.

***Уведомяване на земеделските стопани за уславията и сроковете за пре/регистрация по Наредба № 3 /1999 г., включително за обществено осигуряване и данъчно облагане.***

ОД „Земеделие“ - Габрово оказва ежедневна методична помощ и разяснения, относно регистрацията по Наредба № 3 от 1999 г., направените промени, както и произтичащите от нея права и задължения на земеделските стопани. Все по - често се използва възможността за подаване на Декларация за липса на промени в регистъра по чл. 11, ал. 16 от Наредба № 3/1999 г.

През месец февруари се припомни на земеделските стопани, които не са предприели действия по пререгистрация по Наредба № 3, че е необходимо да го направят преди кампания Директни плащания 2024 г. Подпомагат се заинтересованите лица при попълване на анкетните формуляри, като се обръща внимание на животновъдите за необходимостта да актуализират животните в БАБХ без да се изисква заверка на анкетния формуляр за животни с ушни марки. Предоставя се информация за задължението им да се регистрират в Агенция по вписвания по БУЛСТАТ и в НАП. Раздават се информационни материали, разпечатани от сайта на НАП - „Какви данъци и осигуровки внасят земеделците", както и текущи информационни материали. Земеделските стопани получават и информация относно промените в данъчното облагане и общественото осигуряване.

От 1 октомври 2024 г. започна новата стопанска година, с която стартира и новата кампанията по пререгистрация по Наредба № 3 от 1999 г. за създаване и поддържане на регистър на земеделските стопани. Предоставени са образците на анкетни карти. Разпечатани са анкетните формуляри на хартиен носител, като при попълването се оказва съдействие на новите земеделски стопани. Електронни формуляри са изпратени на по-големите производители от района с указания за попълването.

В изпълнение на условията и сроковете за пре/регистрация по Нарeдба № 3/1999 г., вкл. за обществено осигуряване и данъчно облагане в област Габрово са пререгистрирани 756 бр. земеделски стопани, новорегистрираните са 62 бр., а промяна в обстоятелствата са направили 66 земеделски стопани.

От сравнителния анализ на данните, от 2018 г. до 2024 г. се наблюдава лек спад в броя на регистрираните земеделски стопани.

***Дейности по поддържането на данните в системата за идентификация на земеделските парцели /СИЗП/ в актуално състояние, включително чрез проверки и измерване на място.***

Във връзка с писмо рег. № 9166-36 от 05.07.2024 г. на МЗХ и заповеди на директора на ОДЗ - Габрово с №№ РД-04-138/19.07.2024 г. и РД-12-01-333-2/03.10.2024 г. са извършени 279 броя специализирани теренни проверки на физически блокове на територията на ОД “Земеделие“ - Габрово, за кампания 2024 г., за които са изготвени 279 броя протоколи съгласно Указания за извършване на специализирани теренни проверки на физически блокове, Указания за работа с GNSS Qpad-X5, Указания за работа с модул „Теренни проверки“ в „Cadis.MZG“, както и с Наредба № 3 от 10 март 2023 г. за условията и реда за прилагане на интервенциите под формата на директни плащания, включени в Стратегическия план за проверките, намаления на плащанията и реда за налагане на административни санкции и Наредба № 105/22.08.2006 г. за условията и реда за създаване, поддържане, достъп и ползване на интегрираната система за администриране и контрол.

***Подпомагане на дейността на ГД „ЗРП“ в МЗХ по прилагане на глава пета, раздел VI от Закона за прилагане на общата организация на пазарите на земеделските продукти на ЕС (ЗПООПЗПЕС) и подзаконовите нормативни актове по прилагането му.***

Поддържане на актуална база данни за местонахождението и капацитета на ОСЗ и за лицата, които стопанисват ОСЗ на територията на област Габрово.

В изпълнение на общата селскостопанска политика на Европейския съюз, Закон за прилагане на общата организация на пазарите на земеделските продукти на ЕС и подзаконовите мормативни актове по прилагането му е извършен обстоен обзор на състоянието на зърнения пазар и движението на зърното на територията на област Габрово.

На територията на област Габрово са проверени 16 бр. обекти за съхранение на зърно и земеделски стопани, които ги стопанисват с цел оказване на периодичен контрол върху тяхната дейност. Приети са 216 броя декларации по чл. 58о от ЗПООПЗПЕС. Извършени са 12 броя проверки по чл. 58п от ЗПООПЗПЕС за достоверността на информацията в подадените декларации. Не са установени нарушения и няма съставени актове. Информацията е навременно обобщавана и изпращана в МЗХ.

През изминалата 2024 г. са взети 20 броя проби за окачествяване на реколтата, както следва:

- 5 бр. от ечемик;

- 5 бр. от пшеница;

- 5 бр. от слънчоглед;

- 5 бр. от царевица.

Информацията е навременно обобщавана и изпращана в МЗХ.

**2. Дейности по изпълнение на Цел 2 - „Ефективно и отговорно изпълнение на задълженията като орган на поземлена собственост, произтичащи от нормативната уредба.“**

Чрез прилагане изискванията на Национална програма за развитие: България 2030, Приоритет № 6 Устойчиво селско стопанство; Стратегически план за развитие на земеделието и селските райони 2023-2027 г. (СПРЗСР); Програма за управление на Република България (юни 2023 г. - декември 2024 г.).

***Подпомагане на Служба по геодезия, картография и кадастър при административно обслужване на потребителите на кадастрална информация за земеделски и горски територии с одобрени кадастрална карта и кадастрални регистри.***

Съгласно чл. 55, ал. 7 от Закона за кадастъра и имотния регистър /ЗКИР/ общинските служби по земеделие имат правомощия да подпомагат службите по геодезия, картография и кадастър при административното обслужване с кадастрална информация за земеделски и горски територии.

Във връзка с горното със Заповед № РД 13-100 от 05.04.2018 г. на Изпълнителния директор на АГКК е одобрена методика за условията и реда на работата на общинските служби по земеделие при административното обслужване с кадастрална информация. Осигурен е достъп до информационната база данни на СГКК на ОСЗ Дряново, Севлиево и Трявна. През 2024 година са изготвени 889 броя скици на имоти и 359 броя удостоверения за характеристики на имоти, необходими за изготвяне на данъчна оценка.

***Процедури по възстановяване на собствеността върху земеделски земи на основание на § 27 от ПЗР на ЗИД на ЗСПЗЗ и възстановяване на гори и земи от горския фонд на собствениците по реда на ЗВСГЗГФ.***

В изпълнение на § 27 от ПЗР на ЗИД на ЗСПЗЗ са отправени 12 искания до кметовете на общинa Габрово, община Севлиево и община Трявна за възстановяване собствеността върху отнети земеделски земи. Проведени са 7 заседания на комисиите по чл. 33, ал. 6 от ЗСПЗЗ за възстановяване на имоти по ЗСПЗЗ и по ЗВСГЗГФ в ОСЗ Габрово, Севлиево и Трявна, на които са разгледани общо 74 преписки. Постановени са и връчени на собствениците 74 броя решения за възстановяване на собствеността по ЗСПЗЗ и по ЗВСГЗГФ. Протоколите от заседанията са описани в съответните Протоколни книги. Своевременно е представена и информация в МЗХ.

Извършени са проверки и дадени отговори за ЧСИ, ДСИ, НАП, КОНПИ и др., касаещи лица, със заведени срещу тях изпълнителни дела или кандидатствали за социално подпомагане.

***Дейности по чл. 53б от ЗКИР за обезщетяване на засегнатите лица по реда на чл. 10б, ал. 1 от Закона за собствеността и ползването на земеделските земи или чл. 6 и § 8 от преходните и заключителните разпоредби на Закона за възстановяване на собствеността върху горите и земите от горския фонд.***

Във връзка с получени от СГКК - Габрово писма с искане за съгласуване на основание чл. 53б от ЗКИР на проекти за изменение, поради установени явни фактически грешки, през отчетния период са изготвени 24 бр. становища за обезщетение на собственици, по проекти за отстраняване на ЯФГ. Съгласуването е относно наличие/липса на основание за обезщетение по реда на чл. 10б от ЗСПЗЗ.

На 29.10.2024 г. в ОСЗ - Габрово са получени от Агенцията за публични предприятия и контрол 9 бр. Удостоверения за притежавани финансови инструменти /УПФИ/, изпратени от „Централен депозитар“ АД .

***Дейности съгласно Наредба № 3 от 16.10.2000 г. за условията и реда за проучване, проектиране, утвърждаване и експлоатация на санитарно - охранителните зони около водоизточниците и съоръженията за питейно - битово водоснабдяване и около водоизточниците на минерални води, използвани за лечебни, профилактични, питейни и хигиенни нужди.***

През 2024 г. не са издавани становища по реда на чл. 39 от Наредба № 3 от 16. 10. 2000 г. Не са провеждани заседания на комисия чл. 43 от Наредба № 3 от 16. 10. 2000 г. и не са постъпвали заявления за отразяване по КВС на СОЗ съгласно, издадени заповеди за учредяването им.

***Процедури по промяна начина на трайно ползване на имоти по искане на собствениците или наследниците - назначаване на комисия за установяване на действителния НТП на терен.***

На основание чл. 78а, ал. 1 от Правилника за прилагане на закона за собствеността и ползването на земеделските земи са постъпили 44 заявления от собствениците/наследниците на земеделски земи до общинските служби по земеделие за установяване на действителния НТП на 126 бр. имоти или части от тях за други земеделски нужди. Въз основа на издадени заповеди на началниците на съответните служби за сформиране на комисии и проверка на терен на 126 бр. имоти е променен начинът на трайно ползване. За работата на комисиите са изготвени констативни протоколи, които са връчени на заявителите за отразяване на промените в КККР. За имотите с НТП «*пасище, мера ливада»* и за такива, попадащи в землища със съществуващи защитени зони, са изискани и представени становища от РИОСВ - В. Търново.

**3. Дейности по изпълнение на Цел 3 - „Ефективно управление на имотите от ДПФ по реда на ЗСПЗЗ и ЗОЗЗ и имотите - държавна собственост.“**

Чрез прилагане изискванията на Национална програма за развитие: България 2030; Бюджетна прогноза за периода 2023-2025 г. в програмен формат на Министерството на земеделието; Програма за управление на Република България (юни 2023 г. - декември 2024 г.).

***Провеждане на тръжни процедури и сключване на договори за отдаване под наем и аренда на земи от ДПФ за отглеждане на едногодишни полски култури****,* ***многогодишни фуражни култури или зеленчуци за срок от 5 /пет/ стопански години, за дългосрочно отдаване под аренда за отглеждане на съществуващи трайни насаждения за срок от 5 /пет/ стопански години и дългосрочно отдаване под аренда за създаване и отглеждане на съществуващи трайни насаждения за срок от 5 /пет/ стопански години в област Габрово.***

През отчетния период са изготвени и изпратени в срок за съгласуване в МЗХ актуални списъци със свободните имоти от ДПФ. Извършена е проверка на свободните земи от ДПФ, обект на тръжни сесии за стопанската 2024 - 2025 г.

На 26 юли 2024 г. от 10.00 часа в сградата на ОДЗ - Габрово е проведена първа тръжна сесия за стопанската 2024 - 2025 година за отдаване под аренда на свободни земеделски земи от държавния поземлен фонд /ДПФ/ в област Габрово за отглеждане на едногодишни полски култури, многогодишни фуражни култури или зеленчуци за срок от 5 /пет/ стопански години, за дългосрочно отдаване под аренда за отглеждане на съществуващи трайни насаждения за срок от 5 /пет/ стопански години и дългосрочно отдаване под аренда за създаване и отглеждане на съществуващи трайни насаждения за срок от 5 /пет/ стопански години в област Габрово. Подадено е едно заявление за участие. Единственият участник в търга не е допуснат до участие, поради неспазването на условието на чл. 47к, ал. 1, т. 2 от ППЗСПЗЗ - не е внесен изискуемият депозит за участие в търга за конкретния поземлен имот.

След актуализиране на списъците с останалите свободни земеделски земи на 25 септември 2024 г. от 10.00 часа в сградата на ОДЗ - Габрово е проведена втора тръжна сесия за стопанската 2024 - 2025 година за отглеждане на едногодишни полски култури, многогодишни фуражни култури или зеленчуци за отдаване под аренда за срок от 5 /пет/ стопански години, за дългосрочно отдаване под аренда за отглеждане на съществуващи трайни насаждения в област Габрово за срок от 5 /пет/ стопански години и дългосрочно отдаване под аренда за създаване и отглеждане на съществуващи трайни насаждение за срок от 5 /пет/ стопански години. Подадени са заявления за участие от двама кандидати - единият с 6 броя заявления за имоти, другият - с 24 броя заявления за имоти. Няма сключени договори за аренда, тъй като от извършените служебни справки от комисията се установи неизпълнение на изискването на чл. 47в, ал. 1, т. 9 от ППЗСПЗЗ от двамата участници за липса на парични задължения към държавата.

***Провеждане на процедури за предоставяне под наем и аренда на пасища, мери и ливади от ДПФ на собственици и ползватели на животновъдни обекти.***

През месец ноември 2023 г. във връзка с Писмо изх. № 9166-61/20.11.2023 г. на МЗХ, постъпило в ОДЗ - Габрово с рег. № РД-12-01-542/20.11.2023 г., Областна дирекция „Земеделие“ - Габрово с писмо рег. № РД-12-01-542-1/24.11.2023 г. е предоставила информация на Министерство на земеделието и храните за поземлени имоти от ДПФ, находящи се на територията на област Габрово, които ще се предложат за включване в тръжна процедура за отдаване под наем или аренда, както и по реда на чл. 37и от ЗСПЗЗ за стопанската 2024/2025 г. Списъците с предложенията са изготвени съобразно изпратените образци и таблици на МЗХ във формат Excel.

През 2024 г. на територията на област Габрово не са извършени дейности във връзка с допълващо разпределение на ПМЛ от ДПФ.

Във връзка с Писмо № 9166-12/07.02.2024 г. на МЗХ, постъпило в ОДЗ - Габрово с рег. № РД-12-01-72/07.02.2024 г., относно проверки по чл. 37м от ЗСПЗЗ е изготвен списък със свободните имоти с НТП „пасища, мери“ и „ливади“ от ДПФ за одобряване по чл. 37и, ал. 2 ЗСПЗЗ за стопанската 2024/2025 година на територията на област Габрово и същият изпратен на МЗХ с писмо с изх. № РД-12-01-72-4/14.02.2024 г. на ОДЗ - Габрово.

Със Заповед № РД 46-60/28.02.2024 г., допълнена и изменена със Заповед РД46-168/20.05.2024 г. на Министъра на земеделието и храните са определени свободните пасища, мери и ливади от ДПФ за отдаване под наем или аренда за стопанската 2024/2025 година на територията на област Габрово, съгласно приложен списък към заповедта. Определени са и имотите ПМЛ по § 12а от ПЗР на ЗСПЗЗ за отдаване под наем по реда на чл. 37и, ал. 13 от ЗСПЗЗ, за срок от 1 календарна година, обект на търг за 2025 г.

Със Заповед №ПО-05-14/16.09.2024 г. на Директора на ОДЗ - Габрово е обявена първа тръжна сесия за отдаване под наем на ПМЛ от ДПФ и имоти по § 12а от ПЗР на ЗСПЗЗ за стопанските дворове с НТП „пасища, мери“ и „ливади“ за едногодишно отдаване за календарната 2025 г., находящи се в област Габрово по реда на чл. 37и, ал. 13 от ЗСПЗЗ. Търгът се проведе на 18.10.2024 г. Подадено е 1 брой заявление за участие в процедурата. Не се сключи договор за отдаване под наем, тъй като единственият участник бе декласиран, поради наличие на парични задължения към държавата - чл. 47в, ал. 1, т. 9 от ППЗСПЗЗ.

***Извършени проверки в съответствие с разпоредбите на чл. 47, ал. 8 от ППЗСПЗЗ, съгласно Заповед № 46-13/31.01.2023 г. на Министъра на земеделието и утвърдени Указаниия за извършване на проверки относно състоянието и ползването на земеделските земи от ДПФ.***

Във връзка с чл. 47, ал. 8 от ППЗСПЗЗ и в изпълнение на Заповед № РД-04-43/26.03.2024 г. , изм. и доп. със Заповед № РД-04-43-6/17.04.2024 г. на директора на Областна дирекция „Земеделие“ - Габрово са извършени проверки по отношение на действителното състояние и ползване на имотите от ДПФ за землищата в област Габрово в периода от 02.04.2024 г. до 31.05.2024 г. Проверките са извършени на терен и/или чрез данни от изготвено пространствено сечение между имотите от кадастралната карта и последно одобрения слой „Площи, допустими за подпомагане“. Използвание са всички налични данни и материали КК и КР, ортофотокарта, проверки на място, специализиран софтуерен продукт Ferma Win за ползване на земеделските земи - регистър договори, споразумения по чл. 37 в от ЗСПЗЗ за стопанската 2023-2024 година. Имотите, предоставени за създаване и отглеждане на трайни насаждения, са проверени на терен като са направени и геореферирани снимки от всяка ъглова точка.

Установено е, че към момента на проверката наличният държавен фонд на територията на област Габрово е в общ размер на 6821,11 дка, образувани от 818 бр. имоти.

За резултатите от проверките са изготвени 82 броя констативни протоколи с въведена информация за ползването на имотите, като са посочени номер на договор/заповед, данни за арендатора/наемателя, вида на договора, дали са платени арендните и наемните вноски, предоставени ли са записи на заповеди в съответствие с реквизитите на съответните договори и справки образец №№ 5, 6, 7 с актуална информация за ползването на земите. Проверените имоти са както следва:

Проверените имоти са както следва:

- на терен - 399 броя

- контролна административна проверка - 818 бр. /всички имоти от ДПФ/

Констатациите обхващат общо 818 бр. имоти, находящи се в 62 бр. землища.

Във връзка с чл. 47, ал. 8 от ППЗСПЗЗ въз основа на Заповед № РД-46-13/31.01.2023 г. на Министъра на земеделието и в изпълнение на Заповед № РД-07-37/17.10.2024 г. на Директора на Областна дирекция „Земеделие“ - Габрово са извършени проверки по отношение на действителното състояние и ползване на имотите от ДПФ за землищата в област Габрово в периода от 28.10.2024 -18.11.2024 година от Общинските служби по земеделие и експерти от ОДЗ, участващи в състава на комисиите по отношение на действителното състояние и ползване на имотите от ДПФ за землищата на област Габрово на терен и оглед, чрез данни от изготвено пространствено сечение между имотите от КК и парцелите, заявени за подпомагане по схеми и мерки за директни плaщания на площ и чрез ЦОФК. В изпълнение на служебните ангажименти и съгласно утвърдени Указания за извършване на проверки относно състоянието и ползването на земеделските земи от ДПФ, са извършени административна проверки и в КАИС. Изготвени са геореферирани снимки.

За резултатите от проверките са изготвени 81 броя констативни протоколи с въведена информация за ползването на имотите, като са посочени номер на договор/заповед, данни за арендатора/наемателя, вида на договора, дали са платени арендните и наемните вноски, предоставени ли са записи на заповеди в съответствие с реквизитите на съответните договори и справки образец №№ 5, 6, 7, 8, 9, 10 и 11 с актуална информация за ползването на земите. Проверените имоти са както следва:

- на терен - 136 броя ;

- контролна административна проверка - 818 бр. /всички имоти от ДПФ/

Констатациите обхващат общо 818 бр. имоти, находящи се в 62 бр. землища.

За двете проверки по реда на чл. 47, ал.8 от ЗСПЗЗ са изготвени обобщени доклади с подробно описание на установеното състоянието на земите от ДПФ на територията на област Габрово с изх. № № РД-12-01-305/21.06.2024 г. и РД -12-01-638/20.12.2024 г.

Констативните протоколи ведно с докладите са предадени в срок в Министерство на земеделието в изпълнение на Заповед № 46-13/31.01.2023 г. на Министъра на земеделието и утвърдени Указания за извършване на проверки по реда на чл. 47, ал. 8 от ППЗСПЗЗ относно състоянието и ползването на земеделските земи от ДПФ.

В изпълнение на указанията на МЗХ за извършване на проверки на имоти от държавния поземлен фонд на терен поне веднъж на две години, ОСЗ - Габрово е проверила 17 броя от имотите в землищата на община Габрово от държавния поземлен фонд през периода октомври - ноември 2024 г., с което с натрупване в двугодишния период са проверени - всичките 86 имоти от държавния поземлен фонд.

В изпълнение на указанията на МЗХ за извършване на проверки на имоти от държавния поземлен фонд на терен поне веднъж на две години, ОСЗ - Дряново е проверила 48 броя от имотите в землищата на община Дряново от държавния поземлен фонд през периода октомври - ноември 2024 г., с което с натрупване в двугодишния период са проверени - всичките 317 имоти от държавния поземлен фонд.

В изпълнение на указанията на МЗХ за извършване на проверки на имотите от държавен поземлен фонд на терен поне веднъж на две години, ОСЗ - Севлиево е проверила през периода октомври - ноември 2024 г. 60 броя имоти в землищата на община Севлиево, с което с натрупване в двугодишния период са проверени всичките 410 броя имоти.

В изпълнение на указанията на МЗХ за извършване на проверки на имоти от държавния поземлен фонд на терен поне веднъж на две години, ОСЗ - Трявна е проверила всичките 5 броя имоти в землищата на община Трявна на терен в периода октомври - ноември 2024 г. и е направила геореферирани снимки, с което е изпълнила указанията.

***Извършване на проверки за спазване на условията по чл. 37и, ал. 4 от ЗСПЗЗ по сключени договори за наем или аренда на ПМЛ от ДПФ.***

С придружително писмо рег. № РД-12-01-586-5/05.01.2024 г. на ОДЗ - Габрово е изпратена справка в МЗХ по образец с разпределени площи с пасища, мери и ливади.

Във връзка с писмо рег. № РД-12-01-100/16.02.2024 г. на МЗХ, дирекция ПОК, от ОД „Земеделие“ - Габрово е извършена е проверка на собствениците и ползвателите на животновъдни обекти за спазване на условията по чл. 37и, ал. 4 и ал. 9 от ЗСПЗЗ по сключените договори за отдаване под наем и аренда на ПМЛ от ДПФ. Към момента на извършване на проверките няма установени собственици и ползватели на животновъдни обекти със сключени договори за ПМЛ от ДПФ над установената по чл. 37и, ал. 4 от ЗСПЗЗ норма. Няма прекратени договори. Извършена е проверка за коректното въвеждане на имотите от договорите за наем или аренда, както и правилното им регистриране като правно основание в програмна система ФЕРМА УИН. Проверката е обективирана в протокол.

По реда на чл. 37и, ал. 9 от ЗСПЗЗ в ОДЗ - Габрово има сключен 1 бр. договор № ПО-05-19/23.07.2021 г. за дългосрочно ползване под наем на 7 броя земеделски земи от държавния поземлен фонд с HTП пасища, мери и ливади с наемател „Боженски чифлик“ ЕООД. С Допълнително споразумение с рег. № № ПО-05-19-1/17.05.2022 г на основание чл. 100, ал. 9 от ППЗСПЗЗ и т. 26 от раздел V от горецитираният договор се изключват два броя поземлени имота, по отношение на които се прекратяват правата и задълженията по възмездното им ползване. Въз основа на това Допълнително споразумение наемателят ползва 5 броя недвижими имоти от Държавния поземлен фонд на територията на област Габрово с обща площ 287,182 дка, в т. ч. за землището на гp. Габрово - 1 бр. имот с идентификатор № 12418.329.189 по КККР на гр. Габрово с площ 241,620дка, НТП: пасище, за землището на с. Геша, община Дряново - 3 бр. имоти с идентификатори №№ 14859.34.2, 14859.34.16 и 14859.34.20 по КККР на с. Геша, общ. Дряново с обща площ 30,599дка, НТП: пасище и за землището на гp. Трявна - 1 бр. имот с идентификатор 73403.56.19 по КККР площ 14,963дка, НТП: пасище.

Съгласно наш Доклад относно извършени проверки по реда на чл. 47, ал. 8 от ППЗСПЗЗ, за състоянието и ползването на имотите от държавен поземлен фонд на територията на Област Габрово към 31.05.2024 г. и видно от Становище рег. № РД-12-02-789-1/16.01.2024 г. от Петър Петров - собственик и управител на „Боженски чифлик“ ЕООД, имот с идентификатор № 12418.329.189 по КККР на гр. Габрово с площ 241,620дка с НТП пасище, предоставен за ползване, по договор №ПО-05-19/23.07.2021 г., не се използва като пасище, тъй като е разположен на отдалечено разстояние от животновъдния обект на наемателя.

Съгласно т. 18 от Договор № ПО-05-19/23.07.2021 г. наемателят е длъжен да ползва земята - обект на договора, с грижата на добър стопанин, съгласно определеното с договора предназначение. Наемателят е длъжен да спазва установените санитарно-хигиенни, противопожарни, екологични, агротехнически и други изисквания и да не уврежда обекта на договора.

Предвид гореизложеното Областна дирекция „Земеделие“ - Габрово указва на наемателя да спази изискванията на т. 3 и т. 18 от Договор № ПО-05-19/23.07.2021 г.

С Писмо рег. индекс 66-4056/09.04.2024 г. на Министерство на земеделието и храните, постъпило в Областна дирекция „Земеделие“ - Габрово с вх. № РД-12-01-448-3/09.04.2024 г. е указано, че съгласно т. 26 от горецитирания договор, същият може да бъде изменен или допълнен по взаимно съгласие между страните, с допълнително споразумение. Наемателят може да заяви своето желание да изключи от предмета на договора имотите, които не успява да ползва, поради отдалечеността им, като може да кандидатства за нови такива, които да са в близост до стопанисвания от него животновъден обект.

С цел предприемане на последващи действия от Областна дирекция „Земеделие“ – Габрово и в изпълнение на т. 26 от Договор № ПО-05-19/23.07.2021 г. е изпратено писмо с изх. № РД-12-02-789-2/18.12.2024 г. до наемателя, с молба да изрази своето желание по отношение на имотите, които не успява да ползва, поради отдалечеността им, като може да кандидатства за нови такива, които да са в близост до стопанисвания от него животновъден обект. На 07.01.2025 г. в Областна дирекция „Земеделие“ - Габрово е постъпил с рег. № РД-12-02-789-3/07.01.2025 г. отговор от страна на наематаеля, в който заявява намерение за среща и разговор с екипа на дирекцията.

***Други дейности за ефективно управление на имотите от ДПФ.***

През изтеклата 2024 г. Областна дирекция “Земеделие“ - Габрово е прекратила три броя договори за аренда предсрочно, поради неизпълнение на клаузи в договорите от страна на арендаторите:

- Договор за аренда с рег. № ПО-05-20/30.08.2019 г. за дългосрочно ползване под аренда на земеделски земи от ДПФ за отглеждане на едногодишни полски култури за срок от 5 стопански години на територията на община Севлиево с площ от 74,513 дка и арендна вноска за ползването им в размер на 3055,03 лева, сключен между Областна дирекция „Земеделие“ - Габрово и „Хелиос-М“ ЕООД, ЕИК 107018767, влязъл в сила от 2019/2020 ст. год.;

- Договор за аренда с рег. № ПО-05-21/30.08.2019 г. за дългосрочно ползване под аренда на земеделски земи от ДПФ за отглеждане на едногодишни полски култури за срок от 5 стопански години на територията на община Севлиево с обща площ 125,450 дка и арендна вноска за ползването в размер на 5143,45 лева, сключен между Областна дирекция „Земеделие“ - Габрово и „Балея“ ЕООД, ЕИК 107526228, влязъл в сила от 2019/2020 ст. год.;

- Договор за аренда № 4 /26.04.2010г., сключен между Областна дирекция „Земеделие“ - Габрово и Пламен Иванов Радев по отношение на поземлен имот с идентификатор 29547.28.307 по КККР на с. Жълтеш, общ. Габрово, обл. Габрово, с площ 8,590 дка, с НТП - нива, категория на земята VI за отглеждане на трайни насаждения.

Действията по прекратяване на договор с рег. № ПО-05-20/30.08.2019 г. са предприети чрез Уведомление по пощата с обратна разписка и нотариална покана, след дадени указания и препоръки в точка IV, предложение второ от Доклад на Комисия от служители на Министерство на земеделието и храните, назначена със Заповед № РД09-1043/15.09.2023 г. на министъра на земеделието и храните. Причина за прекратяването е наличие на договор за пренаемане: за стопанската 2022/2023 г. за поземлен имот от ДПФ с идентификатор 66216.139.61, с площ от 4,600 дка. е регистриран договор за пренаемане с наемодател „Хелиос - М“ ЕООД и наемател Данаил Асенов Бисеров. На 29.05.2024 г. прекратяването на договора е вписано в Служба по вписванията гр. Севлиево с вх. рег. № 1605, акт № 129, том 1, дело № 273/2024. Договорът е прекратен считано от 21.05.2024 г. - датата на връчване на нотариалната покана, чрез нотариус Пламен Димитров, с район на действие - РС - Севлиево.

Действията по прекратяване на договор с рег. № ПО-05-21/30.08.2019 г., са предприети чрез изпращане на Уведомление по пощата с обратна разписка и нотариална покана, след дадени указания и препоръки в точка IV, предложение второ от Доклад на Комисия от служители на Министерство на земеделието и храните, назначена със Заповед № РД09-1043/15.09.2023 г. на министъра на земеделието и храните. Причина за прекратяването е наличие на договор за пренаемане: за стопанската 2021/2022 г. за поземлен имот от ДПФ с идентификатор 32336.440.78 с площ от 3,946 дка. е регистриран договор за пренаемане с наемодател „Балея“ ЕООД и наемател Пенко Тодоров Тотев. На 02.08.2022 г. е регистриран договор за пренаемане на същия поземлен имот с идентификатор 32336.440.78, с наемодател „Балея“ ЕООД и наемател „Хелиос - М“ ЕООД. На 01.03.2023 г. за същия имот е регистриран договор за пренаемане с наемодател „Хелиос-М“ ЕООД и наемател Янко Михайлов Илиев. На 29.05.2024 г. прекратяването на договора е вписано в Служба по вписванията гр. Севлиево с вх. рег. № 1606, акт № 130, том 1, дело № 274/2024. Договорът е прекратен считано от 21.05.2024 г. - датата на връчване на нотариалната покана, чрез нотариус Пламен Димитров, с район на действие - РС - Севлиево.

Действията по прекратяване на договор за аренда № 4/26.04.2010 г., сключен с Пламен Иванов Радев, са предприети чрез Уведомление по пощата с изх. № РД-02-253-10/21.10.2024 г., получена на 23.10.2024 г. съгласно обратна разписка № ЕВ029781388BG и нотариална покана, след дадени указания и препоръки с писмо рег. индекс 94-612/19.07.2024 г. на Министерство на земеделието и храните, постъпило с рег. № РД-12-02-253-8/19.07.2024 г. в Областна дирекция „Земеделие“ - Габрово. Нотариалната покана е вписана в Служба по вписвания - Габрово с вх. рег. № 4202/25.11.2024 г., Акт №12, том II, дело №1982, стр. 4202, имотна партида 11800. Договорът е прекратен от 21.11.2024 г. - датата на връчване на поканата чрез нотариус Анна Цонева с район на действие - Районен съд гр. Габрово.

Предприети са и действия по прекратяване **на Договор за аренда № ПО-05-25/26.09.2022 г.** сключен между Областна дирекция „Земеделие” - Габрово и „Кропленд България“ ЕООД/ Ресен ЕООД, ЕИК 103849390 след последвало вливане на „Кропленд България“ ЕООД в „Ресен ЕООД“ видно от справка в ТР/, поради нарушение на Раздел III, т. 21 от горе цитирания договор: преотстъпване правото на ползване на земеделска земя в землището на с. Столът, общ, Севлиево, обл. Габрово между „РЕСЕН“ ЕООД, ЕИК 103849390 и Божидар Любенов Майсторски, ЕГН0148153966, след изготвен доклад на ОСЗ - Севлиево с рег. индекс РД-10-85/04.09.2024 г. Действията на ОДЗ - Габрово следват дадените указанията от МЗХ в писмо изх.№ 66-4417/05.11.2024 г. Съгласно чл. 24а, ал. 4 от ЗСПЗЗ земеделските земи от Държавния поземлен фонд, за които са сключени договори по реда на ал. 1, 2 и 3, не могат да се преотдават под наем или аренда на трети лица, освен когато са предмет на споразумение в съответното землище, сключено по реда на чл. 37в от ЗСПЗЗ. Предварителният договор за преотстъпване правото на ползване на земеделска земя в землището на с. Столът, общ. Севлиево е сключен в нарушение на чл. 24а, ал. 4 от ЗСПЗЗ, както и на т. 21 от Раздел III „Права и задължения на арендатора“ от договор за аренда с №ПО-05-25/26.09.2022 г.

Във връзка с горното с писмо наш изх. № РД-12-01-541-2/12.11.2024 г. е изпратено Уведомление до „Ресен“ ЕООД, село Вардим, п. к. 5281, общ. Свищов за **прекратяване на Договор за аренда №ПО-05-25/26.09.2022 г.** сключен между Областна дирекция „Земеделие” - Габрово и „Кропленд България“ ЕООД, поради нарушение на Раздел III, т. 21 от горе цитирания договор. Същото е получено от адресата на 13.11.2024 г. съгласно обратна разписка. Предстои процедура по връчване на Нотариална покана от местно компетентния нотариус по седалище на дружеството в гр. Свищов.

Областна дирекция “Земеделие“ - Габрово ежегодно провежда тайни търгове за отдаване под наем или аренда на свободните земеделски земи от държавния поземлен фонд по реда на чл. 47в от ППЗСПЗЗ. Липсват жалби и сигнали от юридически и физически лица относно провеждането на тръжните процедури и класирането на участниците.

Предстои сключване на 22 броя договори по реда на 37в, ал. 10 от ЗСПЗЗ за стопанската 2024-2025 г. за площ от 244,037 дка. за землища на територията на община Дряново и община Севлиево.

На основание Писмо рег. № 06-126/17.08.2022 г. на Министъра на земеделието относно отменен мораториум за придобиване по давност на имоти - частна държавна и общинска собственост с Решение № 3/24.02.2022 г. на Конституционния съд и в изпълнение на Заповед № РД-07-22/31.08.2022 г. на Директора на ОД „Земеделие” - Габрово за предприемане на действия по издаване на актове за държавна собственост на земите от държавния поземлен фонд и имотите - частна държавна собственост, находящи се в бившите стопански дворове на организациите по § 12 от ПЗР на ЗСПЗЗ, общинските служби по земеделие извършиха проверки по отношение на действителното състояние и ползване на същите в съответните землища на област Габрово. В изпълнение на поставените задачи са предприети необходимите действия в съответствие с правното основание на имотите от ДПФ. Към момента са изготвени АДС - за земеделски земи от ДПФ по чл. 24, ал. 2 и чл. 24б, ал. 1 от ЗСПЗЗ; за имотите по чл. 27, ал. 6 от ЗСПЗЗ; за имотите по чл. 27, ал. 8 от ЗСПЗЗ; за имотите по чл. 27, ал. 9 от ЗСПЗЗ; за имоти по чл. 53, ал. 1 от ППЗОЗЗ. Създадени са досиета на всички имоти от ДПФ на хартия и в електронен вид.

Всички сключени към момента договори с ползвателите на масивите за ползване по чл. 37в, ал. 10 и чл. 37в, ал. 16 от ЗСПЗЗ за ПП и ОПФ се регистрират в регистър на държавния поземлен фонд по отношение ползвани имоти, площ, основание, срок и плащания за ползването.

Регистърът на държавния поземлен фонд по отношение ползвани имоти, площ, основание, срок и плащания за ползването се актуализира своевременно.

***Дейности по реда на чл. 27, ал. 6 от ЗСПЗЗ и чл. 45, ал. 10 от ППЗСЗЗ.***

През 2024 г. са изпратени 4 бр. преписки в МЗХ по реда на чл. 27, ал. 6, т. 1 от ЗСПЗЗ. В процес на комплектоване и обработка са 3 бр. преписки. По реда на чл. 56д, ал. 1 от ППЗСПЗЗ са издадени 5 бр. заповед. Сключени са 5 бр. договори въз основа на постъпили в ОДЗ - Габрово заповеди на министъра на земеделието и храните, с които се разрешава сключване на договор. Издадени са 78 АДС.

**4. Дейности по изпълнение на Цел 4 - „Оптимизиране на поземлените отношения за**

**гарантиране ефективността на земеползването и увеличаване на доходите от земеделска дейност.“**

Чрез прилагане изискванията на Национална програма за развитие: България 2030, Приоритет № 6 Устойчиво селско стопанство; Програма за управление на Република България (юни 2023 г. - декември 2024 г.); Стратегически план за развитие на земеделието и селските райони 2023-2027 г. (СПРЗСР)

***Провеждане процедури по чл. 37в и чл. 37ж от ЗСППЗ за създаване масиви за ползване на земеделски земи.***

На основание чл. 37 б от ЗСПЗЗ собствениците подават в ОСЗ по местонахождение на имотите си декларация /по чл. 69 от Правилника за прилагане на закона за собствеността и ползването на земеделските земи - ППЗСПЗЗ/, в която посочват формата на стопанисване и начинът на трайно ползване на собствените си имоти. Ползвателите на земеделски земи подават заявление /по чл. 70 от ППЗСПЗЗ/ по местонахождение на имотите за участие в спразумение за ползване, като в него посочват имотите, ползвани на правно основание съгласно регистрираните в ОСЗ договори или документи за собственост, с които желаят да участват в създаването на масиви за ползване.

За стопанската 2024 - 2025 г. в **ОСЗ Габрово** са приети 202 бр. декларации по чл. 69 и 265 бр. заявления по чл. 70 от ППЗСПЗЗ за участие в споразумение за създаване на масиви за ползване за Обработваеми земи и Трайни насаждения /ОЗ и ТН/. **В ОСЗ Дряново** са приети 68 бр. декларации по чл. 69 и 139 бр. заявления по чл. 70 от ППЗСПЗЗ. **В ОСЗ Севлиево** са приети 243 бр. декларации по чл. 69 и 496 бр. заявления по чл. 70 от ППЗСПЗЗ и в **ОСЗ Трявна** са приети 79 бр. декларации по чл. 69 и 94 бр. заявления по чл. 70 от ППЗСПЗЗ.

Регистрираните в ОСЗ договори през 2024 са, както следва:

|  |  |  |  |  |  |  |
| --- | --- | --- | --- | --- | --- | --- |
| **Община** |  | | | **Многогодишни договори за наем и аренда** | | |
| **Едногодишни договори** | | |
| *брой договори* | *брой имоти* | *площ/* | *брой договори* | *брой имоти* | *Площ* |
| *дка* | */дка* |
| ГАБРОВО | 3049 | 18618 | 49887 | 45 | 204 | 1147 |
| ДРЯНОВО | 1301 | 10520 | 38759 | 19 | 84 | 532 |
| СЕВЛИЕВО | 6063 | 48199 | 181963 | 150 | 719 | 4838 |
| ТРЯВНА | 1740 | 5923 | 15384 | 9 | 59 | 204 |
| **ОБЩО ЗА ОБЛАСТТА:** | **12153** | **83260** | **285993** | **223** | **1066** | **6721** |

Въз основа на подадените и регистрирани декларации и заявления по реда на чл. 37в от ЗСПЗЗ в 82 землища от областта са сключени 103 доброволни споразумения за ОЗ и ТН и изготвени 11 служебни разпределения между собствениците и ползвателите на земеделски земи както следва:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Община | | | Брой землища със споразумения/ разпределения | | | Брой споразумения | | Брой разпределения | Брой издадени Заповеди | Площ на масивите за ползване / дка |
|  |
| ГАБРОВО | | | 22 | | | 32 | | 0 | 32 | 41835 |
| ДРЯНОВО | | | 19 | | | 19 | | 3 | 22 | 37032 |
| СЕВЛИЕВО | | | 30 | | | 40 | | 3 | 43 | 187870 |
| ТРЯВНА | | | 11 | | | 12 | | 5 | 17 | 9174 |
| **ОБЩО ЗА ОБЛАСТТА:** | | | **82** | | | **103** | | **11** | **114** | **275911** |
|  | |  |  | |  |  | |

През месец август са проведени заседанията на комисиите по чл. 37в от ЗСПЗЗ.

Във връзка с процедурата по чл. 37в от ЗСПЗЗ, за стопанската 2024/2025 година с Писмо рег. индекс РД-12-01-429 от 30.08.2024 г. ни е указано от МЗХ, че ще е възможно приключване на дейностите на Комисиите по чл. 37в, ал. 1 от ЗСПЗЗ в съответните програмни продукти „Кадис“ и „Ферма Win“ след актуализирането им, за което ще бъдем уведомени с последващо писмо от МЗХ. В тази връзка, към 01.10.2024 г. началниците от четирите общински служби към ОДЗ - Габрово, като председатели на съответните Комисии писмено докладваха за невъзможността да приключим процедурата по създаване на масиви за ползване в предвидените в закона срокове, макар и инструктивни по своя характер.

На 04.11.2024 г. с писмо рег. индекс РД-12-01-429-2 сме уведомени от МЗХ, че горепосочените програмни продукти са актуализирани, съобразно нормативната уредба, в резултат на което дейностите на Комисиите по чл. 37в, ал. 1 от ЗСПЗЗ следва да бъдат извършени при стриктно спазване на указанията за работа с новостите на версиите на „Кадис“ и „Ферма Win“ - тестване на файлове, изготвяне на доклади и заповеди.

След представяне на докладите на Комисиите по чл. 37в от ЗСПЗЗ в ОД „Земеделие" - Габрово, са издадени са 114 бр. заповеди на Директора на ОДЗ - Габрово за създаване на масиви за ползване.

Във връзка с дейностите по чл. 37в, ал. 10 от ЗСПЗЗ към момента са изготвени и подписани 9 броя договора за отдаване под наем за едногодишно ползване на земеделски земи от ДПФ на ползвателите, участващи в сключването на споразумения за разпределение на масиви за ползване за стопанската 2024-2025 г. за площ от 114,643 дка, като към края на 2024 г. не са сключени договори по чл. 37в, ал. 10 от ЗСПЗЗ за стопанската 2024 - 2025 г. и предстои сключване на още 13 броя договори по реда на 37в, ал. 10 от ЗСПЗЗ за стопанската 2024 - 2025 г., за площ от 133,357 дка.

Активна бе работата със земеделските стопани животновъди, които желаят да им се разпределят масиви от ПМЛ. Разясняваха се изискванията по чл. 37ж от ЗСПЗЗ. Раздадени бяха образци на заявленията и се оказа съдействие при попълването им. Стопаните бяха уведомени за изискването, че разпределението и изчислението за необходимите площи по чл. 37и, ал. 4 от ЗСПЗЗ е въз основа на предоставена от БАБХ официална справка на регистрираните към 20.10.2024 г. животновъдни обекти и животни.

През ноември са проведени заседания на комисиите по чл. 37ж, ал. 4 от ЗСПЗЗ за землищата в областта за сключване на споразуменията за ПМЛ, на които се дискутират възникнали проблеми и задачи с кметове на населени места и кметски наместници на територията на област Габрово.

Съгласно чл. 37ж, ал. 1 от ЗСПЗЗ масиви за ползване на пасища, мери и ливади /ПМЛ/ може да се създават по споразумение между собственици и/или ползватели на животновъдни обекти с пасищни селскостопански животни, регистрирани в Интегрираната информационна система на БАБХ. За календарната 2024 г. за територията на област Габрово са сключени 31 споразумения за ПМЛ, както следва:

|  |  |  |  |
| --- | --- | --- | --- |
|  |  |  |  |
| Община | Брой землища със споразумения/ ПМЛ | Брой издадени Заповеди | Площ на масивите за ползване / дка |
|
| ГАБРОВО | 11 | 11 | 5530 |
| ДРЯНОВО | 0 | 0 | 0 |
| СЕВЛИЕВО | 15 | 15 | 6638 |
| ТРЯВНА | 5 | 5 | 750 |
| **ОБЩО ЗА ОБЛАСТТА:** | **31** | **31** | **12918** |

***Дейности във връзка с постъпили заявления /одобрени със Заповед №РД-09-874 от 13.11.2015 г. на Министъра на МЗХ/ от собственици и/или наследници на земеделски земи за изплащане от ОД “Земеделие” на постъпилите по реда на чл. 37в, ал. 7 и чл. 37ж, ал. 12 от ЗСПЗЗ суми за имотите по чл. 37в, ал. 3 и по чл. 37ж, ал. 5 от ЗСПЗЗ.***

На основание чл. 37в, ал. 7 от ЗСПЗЗ са приети заявления на правоимащи лица за изплащане от ОД „Земеделие” на внесените от ползвателите суми в размер на средната рентна вноска на съответното землище за т. нар. *бели петна*. За годината броят на въведените в *Електронен регистър по чл. 37в, ал. 3, т. 2 от ЗСПЗЗ* заявления е 3052 бр. за сумата от 258 284,37лв., както следва:

- за стопанската 2015/2016 г. - приети 235 бр. заявления за 15 020,86 лв.;

- за стопанската 2016/2017 г. - 253 бр. заявления за 15 148,79 лв.;

- за стопанската 2017/2018 г - 249 бр. заявления за 18 065,61 лв.;

- за стопанската 2018/2019 г.- 271 бр. заявления за 19 041,74 лв.;

- за стопанската 2019/2020 г. - 303 бр. заявления за 23 610,89 лв.;

- за стопанската 2020/2021 г. - 333 бр. заявления за 27 738,43 лв.;

- за стопанската 2021/2022 г. - 378 бр. заявления за 29 475,94 лв.;

- за стопанската 2022/2023 г. - 463 бр. заявления за 37 556 84 лв;

- за стопанската 2023/2024 г. - 567 бр. заявления за 72 625,27 лв.

***Определяне размера на Средното годишно рентно плащане по § 2е от ДР на ЗСПЗЗ за всички землища в област Габрово за предходната година.***

В изпълнение на Заповеди с №№ РД-07-9/18.01.2024 г., РД-07-10/18.01.2024 г., РД-07-11/18.01.2024 г. и РД-07-12/18.01.2024 г. на Директора на Областна дирекция „Земеделие“ - Габрово са определени комисии за четирите общини, които да определят размера на средното годишно рентно плащане по начин на трайно ползване на земеделските земи при спазване изискванията на § 2е, ал.1 от Допълнителните разпоредби на ЗСПЗЗ и одобрена от Министъра на земеделието, храните и горите Методика за определяне на средното годишно рентно плащане със Заповед № РД46-28/22.01.2021 г. Проведени са четири заседания на комисиите и са изготвени доклади до Директора на Областна дирекция „Земеделие“, съдържащи информация за извършената работа, ползваните данни и размера в левове на средната рентна вноска по начин на трайно ползване. Определен е размерът на средното годишно рентно плащане за всичките 82 землища в областта по начин на трайно ползване.

***Дейности по реда на чл. 26б от ППЗСПЗЗ за бракуване на трайни насаждения.***

През 2024 г. в ОДЗ са постъпили 2 бр. искания за бракуване на трайни насаждения с изтекъл амортизационен срок. Проверени са 2 броя имоти - 1 брой в землището на с. Гарван, общ. Габрово и 1 брой в землището на с. Горна Росица, общ. Севлиево. Изготвени са 2 броя констативни протоколи за бракуване на трайни насаждения.

Протоколите са връчени на заявителите.

**5. Дейности по изпълнение на Цел 5 - „Опазване на земеделските земи от увреждане.“**

Чрез прилагане изискванията на Национална програма за развитие: България 2030, Приоритет № 6 Устойчиво селско стопанство за оптимизиране на поземлените отношения като гаранция за ефективно земеползване и увеличаване на доходите от земеделска дейност ефективно и отговорно са изпълнявани задължения и извършвани дейности по опазване на земеделските земи от увреждане, Програма за управление на Република България (юни 2023 г. - декември 2024 г.), Стратегически план за развитие на земеделието и селските райони 2023-2027 г. (СПРЗСР) в съответствие с изискванията на нормативната уредба, както следва:

***Провеждане на процедури за промяна предназначението на земеделските земи за неземеделски нужди съгласно нормативната уредба. Контрол съгласно ЗОЗЗ и издаване на актове за извършени нарушения.***

За периода 01.01.2024 г. до 31.12.2024 г. са проведени шест заседания на Комисията по чл. 17, ал. 1, т. 1 от ЗОЗЗ. Разгледани са 52 бр. заявления за промяна предназначението на земеделски земи. Постановени са 31 бр. решения за промяна предназначението на 99 116,99 кв.м. земеделски земи. Постановените такси по чл. 30, ал. 1 от ЗОЗЗ са в размер на 72 812,82 лв. Влезли в сила са 34 бр. решения за промяна предназначението на 123 534,29 кв. м. земеделски земи със заплатени такси по чл. 30, ал. 1 от ЗОЗЗ - 103 653,27 лева.

- Изготвени са 49 броя Акта за категоризиране на земеделските земи при промяна на тяхното предназначение.

- Съставените са 15 акта за административни нарушения, съгласно ЗОЗЗ.

Липсват обжалвани решения на комисията по чл. 17, ал. 1, т. 1 от ЗОЗЗ.

През периода не са извършвани дейности и давани становища във връзка с рекултивация на нарушени терени, проектиране и изграждане на мелиоративни и противоерозионни обекти, подобряване продуктивните качества на земята, устройство и изграждане на инфраструктурата на земеделските територии.

***Дейности по Наредба 19 от 25 октомври 2012 г. за строителство в земеделските земи без промяна на предназначението им, касаещи дейността на ОДЗ.***

За периода са издадени 3 броя положителни становища, след проверка на място на имоти по 3 бр. преписки по Наредба 19/2012 г. за строителство в земеделските земи без промяна на предназначението им. При извършените проверки не са установени нарушения и не са съставени актове за административно нарушение, съгласно ЗОЗЗ. Изготвени са коректни констативни протоколи и обобщен доклад за дейността на комисията във връзка с е постъпило писмо изх. № 9166-31/06.06.2024 г. на МЗХ, относно прилагането на Наредба № 19 от 25.10.2012 г. за строителство в земеделските земи без промяна на предназначението им и по конкретно на чл. 20 от Наредбата. Със същото е възложена проверка на място в срок до 30.09.2024 г. по издадените от ОД „Земеделие” - Габрово положителни становища с цел да се установи дали реализираното /започнатото/ строителство е свързано с ползването на земеделската земя или е в отклонение на нормите за застрояване по чл. 7 от Наредбата.

***Като орган по поземлената собственост са извършени и следните дейности, произтичащи от нормативната уредба:***

Дейностите по извършване на услуги и събиране на такси по Тарифата за таксите, събирани от органите на поземлена собственост през 2024 г. от ОСЗ и ОДЗ са обобщени в следната таблица:

|  |  |  |  |  |  |  |  |
| --- | --- | --- | --- | --- | --- | --- | --- |
| **№ по ред** | **Наименование на услугата по съответната тарифа** | **ОСЗ - Габрово** | **ОСЗ - Дряново** | **ОСЗ - Севлиево** | **ОСЗ - Трявна** | **ОДЗ - Габрово** | **ОБЩО** |
| *брой* | *брой* | *брой* | *брой* | *брой* | *брой* |
| 1 | **Изготвяне на скица на имот-обикновена услуга** | 0 | 0 | 0 | 0 | 0 | **0** |
| 1.1 | **Изготвяне на скица на имот-бърза услуга** | 0 | 0 | 0 | 0 | 0 | **0** |
| 2 | **Изработване на скица – проект за разделяне или съединяване на имоти** | 0 | 0 | 0 | 0 | 0 | **0** |
| 3 | **Въвеждане промени в регистър на собствениците и в регистъра на имотите** | 0 | 0 | 0 | 0 | 0 | **0** |
| 3.1 | **Въвеждане промени в регистъра на собствениците и в регистъра на имотите – бърза услуга** | 0 | 0 | 0 | 0 | 0 | **0** |
| 4 | **Заснемане и координиране на границите на трайни насаждения** | 0 | 0 | 0 | 0 | 0 | **0** |
| 5 | **Изработване на копие от карта или нейна част** | 0 | 0 | 0 | 0 | 0 | **0** |
| 6 | **Изработване на копие от трасировъчен карнет на имот** | 0 | 0 | 0 | 0 | 0 | **0** |
| 7 | **Въвеждане и/или предоставяне на координати (х,у)на гранични точки на имот** | 0 | 0 | 0 | 0 | 0 | **0** |
| 8 | **Трасиране и/или заснемане и координиране на границите на имотите** – *земеделски земи* | 0 | 0 | 0 | 0 | 0 | **0** |
| 8.1 | **Трасиране и/или заснемане и координиране на границите на имотите** - *гори* | 0 | 0 | 0 | 0 | 0 | **0** |
| 9 | **Издаване препис от решение на поземлената комисия или общинската служба по земеделие- за 1бр. Имот** | 129 | 48 | 0 | 46 | 0 | **223** |
| 9.1 | **Издаване препис от решение на поземлената комисия или общинската служба по земеделие- от 2 до 4 бр. имоти** | 229 | 39 | 834 | 59 | 0 | **1161** |
| 9.2 | **Издаване препис от решение на поземлената комисия или общинската служба по земеделие- над 4 бр. имоти** | 113 | 21 | 4 | 113 | 0 | **251** |
| 10 | **Регистриране на договор за аренда или наем и Издаване на талон за аренда и наем** | 62 | 0 | 250 | 0 | 0 | **312** |
| 11 | **Съгласуване на подробни устройствени планове на инфраструктурни обекти** | 0 | 0 | 0 | 0 | 0 | **0** |
| 12 | **Предоставяне данни по характеристики** | 0 | 0 | 0 | 0 | 0 | **0** |
| 13 | **Предоставяне баланс по характеристики** | 0 | 0 | 0 | 0 | 0 | **0** |
| 14 | **Справка за налична информация от регистъра за масив** | 6 | 0 | 0 | 0 | 0 | **6** |
| 15 | **Справка за налична информация от регистъра на собствениците- до 6 бр. имоти** | 3 | 0 | 0 | 0 | 0 | **3** |
| 15.1 | **Справка за налична информация от регистъра на собствениците- от 7 до 15 бр.имоти** | 3 | 0 | 51 | 0 | 0 | **54** |
| 15.2 | **Справка за налична информация от регистъра на собствениците- над 15 бр. имоти** | 0 | 0 | 1 | 0 | 0 | **1** |
| 16 | **Заверяване на издадена скица на имот и/или копие от картата на масивите за ползване** | 0 | 0 | 0 | 0 | 0 | **0** |
| 17 | **Презаверяване на скици, от издаването на които са изтекли 6 месеца** | 0 | 0 | 0 | 0 | 0 | **0** |
| 18 | **Издаване на удостоверение по чл. 54 от Закона за кадастъра и имотния регистър-*бърза услуга*** | 0 | 0 | 0 | 0 | 0 | **0** |
| 19 | **Издаване на удостоверение за характеристики на имоти, необходими за определяне на данъчната им оценка- обикновена услуга** | 0 | 0 | 0 | 0 | 0 | **0** |
| 19.1 | **Издаване на удостоверение за характеристики на имоти, необходими за определяне на данъчната им оценка- бърза услуга** | 0 | 0 | 0 | 0 | 0 | **0** |
| 20 | **Оземляване на безимотни и малоимотни граждани** | 0 | 0 | 0 | 0 | 0 | **0** |
| 21 | **Регистриране на заявления за подпомагане** | 319 | 46 | 235 | 83 | 0 | **683** |
| 22 | **Изаване на удостоверение за реституционни претенции** | 0 | 0 | 1 | 0 | 0 | **1** |
| 23 | **Изаване на удостоверение за реституционни претенции - бърза услуга** | 0 | 0 | 4 | 0 | 0 | **4** |
| 24 | **Издаване на удостоверение за идентичност на имот** | 2 | 0 | 0 | 0 | 0 | **2** |
| 25 | **Изготвяне на трасировъчен карнет за масив за ползване** | 0 | 0 | 0 | 0 | 0 | **0** |
| 26 | **Издаване партида на имот** | 1 | 0 | 0 | 0 | 0 | **1** |
| 27 | **Съвместяване с КВС на проекти на обекти, предостявени в цифров вид/ZEM формат/** | 0 | 0 | 0 | 0 | 0 | **0** |
| 28 | **Установяване на промяна в начина на трайно ползване на имот** | 20 | 7 | 96 | 3 | 0 | **126** |
| 29 | **Заснемане на сгради и съоръжения в стопански дворове** | 0 | 0 | 0 | 0 | 0 | **0** |
| 30 | **Изработване и преработване на план на новообразуваните имоти** | 0 | 0 | 0 | 0 | 0 | **0** |
| 31 | **Преработване на парцеларен план на стопански двор** | 0 | 0 | 0 | 0 | 0 | **0** |
| 32 | **Оцифряване на парцеларен план на стопански двор** | 0 | 0 | 0 | 0 | 0 | **0** |
| 33 | **Проверка и контрол при съвместяване с КВС на местоположението и предназначение на сградите и съоръженията в парцеларни планове** | 0 | 0 | 0 | 0 | 0 | **0** |
| 34 | **Заверяване на оценки на земеделски земи извършени по реда на Наредбата за реда за определяне на цени на земеделски земи** | 0 | 0 | 0 | 0 | 0 | **0** |
| 35 | **Предоставяне на координати/х,у/ на точки от опорна мрежа с репераж** | 0 | 0 | 0 | 0 | 0 | **0** |
| 36 | **Предоставяне на писмени справки по искане на общини във връзка с обявяване на ПУП за имена и адреси на заявители по преписки за възстановяване правото на собственост** | 0 | 0 | 0 | 0 | 0 | **0** |
| 37 | **Устни справки по картата на възстановената собственост, картата на масивите за ползване и придружаващите ги регистри** | 0 | 0 | 0 | 58 | 0 | **58** |
| 38 | **ЖАЛБИ ПО АПК** | 0 | 0 | 0 | 0 | 0 | 0 |
| 39 | **Извършване на технически прегледи на ЗГТ, превозните средства и машините за земни работи** | **0** | **0** | **0** | **0** | 2054 | **2054** |
| 40 | **Регистрация на ЗГТ, превозните средства и машините за земни работи** | **0** | **0** | **0** | **0** | 344 | **344** |
| 41 | **Издаване на акт за кетегоризация на земеделски земи** | **0** | **0** | **0** | **0** | 46 | **46** |
| 42 | **Влезли в сила решения за промяна предназначението на земеделски земи до 50 дка** | **0** | **0** | **0** | **0** | 32 | **32** |
| 43 | **Издаване на разрешение за бракуване на трайни насаждения с неизтекъл/ изтекъл амортизационен срок** | **0** | **0** | **0** | **0** | 2 | **2** |
| 44 | **Регистрация на племенни и репродуктивни пчелини за производство на елитни и племенни пчелни майки и отводки (рояци)** | **0** | **0** | **0** | **0** | 3 | **3** |
| 45 | **Подадени декларации за установяване местонахождението и капацитета на обект за съхранение на зърно** | **0** | **0** | **0** | **0** | 0 | **0** |
| 46 | **Издаване на становище за строителство в земеделски земи без промяна на предназначението им** | **0** | **0** | **0** | **0** | 3 | **3** |
| 47 | **Регистриране на розопроизводители, розопреработватели и обекти за производство на продукти от цвят на маслодайна роза** | **0** | **0** | **0** | **0** | 1 | **1** |
| 48 | **Регистрация на земеделски стопани** | **0** | **0** | **0** | **0** | 818 | **818** |
| 49 | **Издаване на разрешение за изкупуване на суров тютюн** | **0** | **0** | **0** | **0** | 0 | **0** |
| 50 | **Предоставяне на достъп до обществена информация** | **0** | 0 | **0** | **0** | 3 | **3** |
| 51 | **Издаване на удостоверение за осигурителен доход** | **0** | **0** | **0** | **0** | 0 | **0** |
| 52 | **Издаване на удостоверение за осигурителен стаж** | **0** | **0** | **0** | **0** | 0 | **0** |
|  | **ОБЩО:** | **890** | **170** | **1458** | **366** | **3318** | **6202** |

Предоставените административни услуги от Общинските служби по земеделие на територията на област Габрово са в изпълнение на Наредба № 49/2004 г. на МЗХГ за поддържане и осъвременяване на Картата на възстановената собственост и са съобразени с Хартата на клиента и стандартите за административно обслужване. Спазени са сроковете при предоставянето на услугите. Събрани са такси съгласно Тарифата за таксите, събирани от органите по поземлената собственост, в размер на 7883,00 лв. Същите в срок са отчетени в ОДЗ.

Проведени са 3 броя работни срещи с представители на РДГ - Велико Търново, ТП Държавно ловно стопанство „Росица” - Лъгът и ТП „ДГС Габрово“ относно инвентаризация на горски територии собственост на община Севлиево, за землищата на с. Батошево, с. Стоките и с. Кръвеник и на територията на община Габрово, четири работни срещи относно проверка на имоти, придобили характеристики на гора, като са разгледани 11 броя имота и е издаден 9 бр. протокол за извършената проверка за териториите на община Севлиево и община Габрово.

Взето е участие в Технически съвет за разглеждане и утвърждаване на Задание за изработване на горскостопански план на горите, собственост на община Габрово, район на дейност ТП „ДГС Габрово“.

Изготвени са 3 бр. Удостоверения по чл. 27, ал. 5, т. 3 от Закона за горите.

Със Заповед № ПО-02-1-27/23.08.2024 г. на Директора на Областна дирекция „Земеделие“ - Габрово е одобрен Помощен план и проект за промяна на план на новообразуваните имоти на обект: „Стопански двор - с. Горна Росица, кад. район 195” по КККР на с. Горна Росица, общ. Севлиево, обл. Габрово, с който се променя план на новообразуваните имоти на обект: “Стопански двор - с. Горна Росица, масив 195” по КККР на с. Горна Росица, общ. Севлиево, обл. Габрово, за който в архива на ОСЗ - Севлиево и ОДЗ - Габрово липсва протокол за приемане на ПНИ и Заповед за одобряването му, съгласно чл. 45б, ал. 3 от ППЗСПЗЗ. В изпълнение на чл. 45, ал. 5, във връзка с чл. 45б, ал. 3 от Правилника за прилагане на Закона за собствеността и ползването на земеделските земи /ППЗСПЗЗ/, същите са приети с Протокол от 16.07.2024 г.

**6. Дейности по изпълнение на Цел 6 - „Осигурено ползване на безопасна земеделска и горска техника при работа и при движение по пътищата.“**

Чрез прилагане изискванията наЗакон за регистрация и контрол на земеделска и горска техника; Регламент (ЕС) № 167/2013 на Европейския парламент и на Съвета от 05.02.2013 г. относно одобряването и надзора на пазара на земеделски и горски превозни средства; Регламент (ЕС) 2016/1628 на Европейския парламент и на Съвета от 14.09.2016 г. относно изискванията за граничните стойности на емисиите на газообразни и прахови замърсители и за одобряването на типа на двигателите с вътрешно горене за извънпътна подвижна техника, за изменение на регламенти (ЕС) № 1024/2012 г. и (ЕС)№ 167/2013 г. и за изменение и отмяна на Директива 97/68/ЕО; Бюджетна прогноза за периода 2024-2026 г. в програмен формат на Министерството на земеделието и храните.

***Дейности по Закона за регистрация и контрол на земеделската и горската техника, свързани с пускането на пазара, регистрирането, пускането в употреба, спирането от работа, контрола по техническото състояние и безопасността на земеделската, горската техника, включително на превозните средства и машините за земни работи, както и придобиването и отнемането на правоспособност за работа с техника.***

Основните дейности по Закона за регистрация и контрол на земеделската и горската техника, са свързани с:

1. Осъществяване на ефективен контрол на техническото състояние и безопасността на техниката по време на работа с нея и при движение по пътищата;

2. Осигуряване безопасността на земеделската техника преди пускането й на пазара, чрез изпитване, изследване, одобряване на типа и сертифициране;

3. Ефективно административно обслужване на населението по отношение на регистрацията на техниката и правоспособността за работа с нея.

Извършени дейности през 2024 г.:

• Идентификация на техника - 201 бр.;

• Регистрация и промяна на регистрация на техника - 344 бр.;

• Бракуване на техника - 8 бр.;

• Спиране от работа на техника - 4 бр.;

• Отчисляване на техника - 106 бр.;

• Пускане на техника в работа - 2 бр.;

• Проверки за правоспособност на лицата, които работят с техниката - около 25 бр.;

• Проверки на нови машини за наличие на сертификат за одобрение на типа и съответствието - 100 бр.;

• Извършени годишни технически прегледи / ГТП/ - 2054 бр.;

• Подготвени и изпратени заявления до МЗХ за издаване и подмяна на свидетелство за работа с техника/издадени свидетелства - 120 бр.

Съгласно тарифата за таксите по ЗРЗГТ за извършените по - горе дейности са събрани и отчетени в ОДЗ - 31 528,50 лева.

В област Габрово фирма „Десита“ ЕООД и ПГ „Марин Попов“ гр. Севлиево са лицензирани за обучение на машинисти за работа с преносима и стационарна техника. Осъществяван е постоянен контакт и срещи с представителите на двете организации. През 2024 г. са издадени свидетелства за правоспособност за работа с земеделска и горска техника на 120 лица.

Поддържана е в актуално състояние информационната база с данни на регистрите за регистрирана техника на територията на областта и регистрите на лицата, придобили правоспособност за работа с техника.

За времето от 01.01.2024 г. - 31.12.2024 г. дейността в област Габрово се основава на изпълнението на изискванията на Закон за регистрация и контрол на земеделската и горската техника, Наредба № 2 от 3 февруари 2016 г. за условията и реда за регистрация на земеделската и горската техника, Наредба № 3 от 3 февруари 2016 г. за извършване на техническите прегледи на техниката по закона за регистрация и контрол на земеделската и горската техника, а също така и Наредба № 1 от 15 февруари 2019 г. за условията и реда за придобиване и отнемане на правоспособност за работа със земеделска и горска техника.

Направленията на изпълняваните дейности са:

1. Регистрация на земеделска, горска техника и машини за земни работи.

2. Контрол върху техническото състояние и безопасността на техниката, пусната на пазара и в употреба, както и придобиването на правоспособност за работа с нея.

3. Контрол по отношение на дейностите: наличие на необходими документи свързани с изпитване и оценка за съответствие с националните и европейски изисквания и стандарти за безопасност на техниката.

**7. Дейности по изпълнение на Цел 7 - „Развитие на ефективно поливно земеделие и превенция на риска от наводнения, бедствия и аварии. Подобрено техническо и експлоатационно състояние на комплексни и значими язовири - публична държавна собственост с предоставени права за управление на МЗХ.“**

Чрез прилагане изискванията на Национална програма за развитие: България 2030, Приоритет № 6 Устойчиво селско стопанство; Бюджетна прогноза за периода 2024-2026 г. в програмен формат на Министерство на земеделието и храните

Земеделските култури в района се отглеждат предимно на неполивни площи. Общата поливна площ за област Габрово е около 300 дка. Напояваните площи са в Община Севлиево, където се напоява от язовири и част от останалата функционираща хидромелиоративна система. Проблемите са свързани с разрушената хидромелиоративна инфраструктура и големите разходи по поддържането. Поради полупланинския характер на територията на останалите общини /Трявна, Дряново и Габрово/ площите, годни за напояване, са изключително малко и то само край речните корита. Заради малкия дебит на някои места има изградени микроязовири, използвани за напояване на прилежащите земи.

Въпреки наличието на „Закон за сдруженията за напояване” и съответните нормативни документи към него, интересът за учредяване и регистриране на нови сдружения е слаб. До настоящия момент на територията на габровска област има изградени и регистрирани в Габровския Окръжен съд две сдружения за напояване, намиращи се на територията на община Севлиево.

Сдружение за напояване СН „КАСТЕЛО“ - с. Батошево, общ. Севлиево, обл. Габрово е с площ за напояване по съдебна регистрация - 9.600 ха. Годните площи за напояване са в размер на 6.000 ха. Сдружението не извършва водоподаване поради изтичането на разрешителното за водоползване, а овощните насаждения, намиращи се върху поливните площи са унищожени. Извършват се дейности по развитие на аквакултури.

Сдружение за напояване СН „ОРЕХИТЕ“ - с. Душево, община Севлиево, обл. Габрово е регистрирано на 12.04.2012 г. с площ за напояване по съдебна регистрация 18, 6 ха, от които към настоящия момент годни за напояване са 11,2 ха.

Експерти от Областна дирекци „Земеделие“ - Габрово са взели участие в една комисия по чл.138а, ал.3, чл.191а и 191 от ЗВ, свикана от Областен управител на област Габрово със Заповед № РД-02-01-144/02.07.2024 г. състояла се на 17.09.2024 г. на която е проверено сдружение за напояване - СН „КАСТЕЛО“ с. Батошево, ползващо язовир „Кастел“ - с. Батошево.

**8. Дейности по изпълнение на Цел 8 - „Ефективно управление на рискове и нововъзникнали кризи в аграрния отрасъл.“**

Чрез прилагане изискванията на Национална програма за развитие България 2030; Програма за управление на рисковете и кризите в сектор "Земеделие"; Бюджетна прогноза за периода 2024-2026 г. в програмен формат на Министерство на земеделието и храните

***Дейности относно предоставена възможност на земеделските стопани да кандидатстват по държавната помощ за компенсиране на загуби от земеделските култури вследствие на неблагоприятни климатични условия.***

В изпълнение на Заповед № РД-09-78/08.02.2018 г. на Министъра на земеделието, храните и горите, отменена със Заповед № РД- 09-1148/04.11.2024 г. на Министъра на земеделието и храните, със Заповед на Директора на ОДЗ - Габрово са сформирани постоянно действащи експертни комисии в четирите общини за извършване на обследване на площите, заети със земеделски култури и издаване на констативни протоколи по постъпили заявления от земеделски стопани в следствие на настъпили неблагоприятни природни събития.

През изминалата година са подадени 12 броя заявления за установяване на щети при площи, заети с пшеница, ечемик, царевица и слънчоглед, причинени от градушка за 792,82 ха. Издадени са 7 броя констативни протоколи за 100% пропадане за 39,41 ха. и 5 броя обикновени протоколи за пропаднали площи под 100% пропадане в 280, 46 хектари.

През 2024 г. не е постъпвало заявление за подмор на пчели в землищата на Област Габрово.

Информацията за оперативна отчетност от общините Габрово, Дряново, Севлиево и Трявна /ежеседмично/ и въвеждането и в информационната система за агростатистика (ИСАС) съдържа данни за засети, пропаднали и реколтирани площи от есенни култури, пролетни култури, зеленчуци, трайни насаждения и многогодишни насаждения.

Във връзка с изготвянето на бюлетин „Оперативна информация за проведени основни селскостопански мероприятия“ е изготвена оперативна справка за извършваните агротехнически мероприятия - подхранване на есенниците /пшеница, ечемик, маслодайна рапица, ръж/, сеитба на овес, предсеитбена подготовка за пролетните култури - слънчоглед и царевица, сеитба на пролетни култури - царевица, слънчоглед, пролетен ечемик, подхранването им с торове, пръскане на есенниците с хербициди. За новата реколта по прибирането на есенниците е събрана и обобщена информация за жътвата на ечемика и на пшеницата. Събрана е и информация за добива на праскови, кайсии и череши в общината. Информацията се събира един път седмично. Въвеждането на данни за оперативната информация за растениевъдството за 2024 година е обощена в информационната система за агростатистика (ИСАС).

Извършени са 4 бр. полски обследвания на посевите и насажденията със земеделски култури чрез оглед на място за установяване моментното им състояние, съобразно агроклиматичните условия, в указаните от МЗХ срокове. На основание чл. 3, ал. 3, т. 3 във връзка с ал. 4, чл. 4, т. 43, т. 44 и т. 45 от Устройствения правилник на Областните дирекции „Земеделие” и във връзка със Заповед № РД 09-78/08.02.2018 г. на Министъра на земеделието и храните, постоянно действащите Експертни комисии на територията на четирите общини в Област Габрово обследват състоянието на културите, очакваните средни добиви на пшеница и ечемик и въздействието на агроклиматичните факторите върху насажденията и културите. При постъпили заявления от земеделски стопани експертните комисии извършват оглед на място и издават констативни протоколи за 100 % пропаднали площи, вследствие на природни бедствия или неблагоприятни климатични събития, както и обикновени протоколи за пропаднали площи под 100 %.

Общата площ на засетите площи с есенници за стопанската 2023/2024 год. на територията на областта са 57571 дка, от които 47639 дка. са с пшеница, 9932 дка. с ечемик.

При извършеното обследване на посевите е установено, че като цяло посевите за стопанската 2023/2024 год. на територията на областта са добре гарнирани, изравнени по височина и в добро физиологично състояние.

Съгласно обобщените данни на територията на област Габрово общата площ на реколтираните площи с есенници за календарната 2024 г. на територията на областта е 57571 дка, от които 47639 дка. са с пшеница, 9932 дка. с ечемик. Забелязва се увеличение на добивите спрямо предходни години, дължащо се на благоприятните условия през зимния период в условията на по - високи температури, което не позволява изтегляне на посевите, заедно с достатъчните количества валежи в периода на активна вегетация.

Общата площ на реколтираните площи с пролетници за календарната 2024 г. е 101 318 дка, от които 65 344 дка. засети с царевица за зърно, 347 дка. пролетен ечемик и 35 627 дка. - с маслодаен слънчоглед. Средните добиви при пролетните култури през последните години варират поради непостоянството на валежите и отглеждането на царевицата и слънчогледа на площи, където няма възможност да се дадат поливки в критичните фенофази.

През 2024 г. 3400 дка. Царевица за зърно и 459 дка. Слънчоглед от засетите площи са реколтирани за фураж.

Падналите на територията на областта градушки през началото на месец юни и юли не оказаха влияние върху общото състояние на есенницити и пролетниците. Унищожените от градушките площи с есенници с есенници на територията на областта са в размер на 60,47 ха при ечемика и 13,61 ха при пшеницата, при пролетници на територията на областта са в размер на 114,52 ха при царевицата и 131,27 ха при слънчогледа.

Всички засети култури са прибрани.

Оперативната информация за хода на „Растениевъдството” се отразява ежеседмично в информационната система за агростатистика на МЗХ - София, а за „Животновъдството” се събира и обобщава от ОД „Земеделие” - Габрово, съгласно предварително планирани срокове.

**9. Дейности по изпълнение на Цел 9 - „Осигуряване на устойчиво функциониране и гъвкавост на изградената агростатистическа система и Системата за информация за устойчивостта на земеделските стопанства (СИУЗС)“.**

Чрез прилагане изискванията на Национална статистическа програма за 2024 г. и Регламент № (ЕС) 1217/2009 на Съвета относно създаване на система за събиране на счетоводна информация за доходите и икономическата дейност на земеделските стопанства в ЕО за осигуряване на устойчиво функциониране и гъвкавост на изградената агростатистическа система и Системата за информация за устойчивостта на земеделските стопанства (СИУЗС) отговорно са изпълнени задължения и извършени дейности, в съответствие с изискванията на нормативната уредба, както следва:

***Провеждане на статистически проучвания, включени в Националната програма за статистически изследвания - заетост и използване на земята, производство на основни земеделски култури и зеленчуци, овощни насаждения, животновъдство и животински продукти, структура на земеделските стопанства, за осигуряване на надеждни и достоверни статистически данни, като основа за анализ на състоянието и тенденциите в аграрния секто, необходими за сектор „Земеделие“.***

Във връзка с провеждането на статистическо изследване през 2024 г. на територията на Област Габрово са събрани сведения от земеделски стопани и са проведени статистически изследвания, заложени в Националния статистически план. Осъществен е контрол на данните, както следва:

* Изследвани единици - 1456 бр.;
* Дейността на кланниците за бели меса за 2023 г. /годишни/ - 2 бр.;
* Дейността на кланниците за червени меса за 2023 г. /годишни/ - 2 бр.;
* Дейността на мандрите за 2023 г. /годишни/ - 4 бр.;
* Дейността на кланниците за бели меса за 2024 г. /ежемесечно/ - 3 бр.;
* Дейността на кланниците за червени меса за 2024 г. /ежемесечно/ - 2 бр.;
* Дейността на мандрите за 2024 г. /годишни/ - 4 бр.;
* Дейността на преработвателните предприятия на плодове и зеленчуци през 2023 г. - 5 бр.;
* Птицевъдството в България през 2023 г. - 52 бр. стопанства;
* Добиви от полски култури - реколта 2024 - 91 бр. стопанства;
* Производство на зеленчуци - реколта 2024 - 36 бр. стопанства;
* Производство на плодове - реколта 2024 - 113 бр. стопанства;
* Изследване производството на грозде и вино - реколта 2024 г. - 7 бр. стопанства;
* Изследване брой на селскостопански животни към 1-ви ноември 2024 г. - 79 бр. стопанства;
* Пчеларството в България през 2024 г. - 49 бр. стопанства;
* Изследване на употребата на продукти за растителна защита през стопанската 2023/2024 г. - 12 бр. стопанства;
* Изследване на структурата на овощните видове през 2023 г. - 446 бр. стопанства;
* Интегрирана статистика IFS 2023 г. - 549 бр. /осъществен контрол на въведените в специален софтуер анкетни карти; въведени карти - 207 бр.; приети - 493 бр.; изготвени отчети за извършена работа - директор, експерти, външен експерт; изготвяне предварителни отчети за извършена работа и приемо-предавателни протоколи анкетьори;

- попълнени и въведени анкетни карти в специализиран софтуер в информационната система на МЗХ по агростатистика - 371 бр.;

- упражнен контрол върху попълнените и въведени анкетни карти в специален софтуер - 1456 бр.;

- извършване на корекции в информационна система по предварително зададени критерии;

* Изготвяне на извадкови списъци, декларации, предоставяне и приемане на материалите от наблюденията:

- изготвени списъци - 11 бр.;

- изготвени декларации - 4 бр.;

Извършени посещения на сегменти на място във връзка с наблюдение на заетостта и използването на територията на страната през 2024 г. (БАНСИК):

- попълнени наблюдателни листи - 58 бр.;

- въведени наблюдателни листи - 58 бр.;

- посетени сегменти на терен - 20 бр.;

* Прогноза за производството на пшеница и ечемик - реколта 2024 г.;

- посетени 1 бр. сегменти, попълване на наблюдателни листи и въвеждането им в програмен продукт.

Оперативната информация за 2024 г. се събира, обработва и обобщава по актуализираната Методика за събиране, обработване и обобщаване на оперативна информация за 2024 г., с рег. № 9166-20/19.03.2024 г.

Попълнени и отчетени в МЗХ за област Габрово са електронни формуляри на 31 стопанства, включени в СИУЗС 2024 г., от които 13 с двустранно счетоводство и 18 без счетоводство. Извършвани са посещения на място в стопанствата. Към 31.12.2024 г. дейностите по СЗСИ за 2024 година са приключени. Коректно са изготвяни тримесечни отчети и доклад за дейностите по СЗСИ, включващ анализ за функционирането на СИУЗС през 2024 г. в област Габрово.

**10. Дейности по изпълнение на Цел 7 - „Развитие на електронно управление и подобряване на административното обслужване в ОД „Земеделие“ - Габрово.“**

За осигуряване на институционална подкрепа и електронизация на администрирането в отрасъла за облекчаване на административните процедури, предоставяне на ефективни електронни услуги на гражданите и бизнеса и осигуряване на прозрачно, достъпно, обективно и ефективно управление чрез прилагане на актуализирана стратегия за развитие на електронното управление в Република България 2019 - 2025 г. и Стратегически план за развитието на земеделието и селските райони на Република България за периода 2023 - 2027 г. са извършени следните дейности:

През 2024 г. са предоставени 11 бр. административни услуги по електронен път чрез Единен портал за достъп до електронни административни услуги /ЕПДЕАУ/.

През 2024 г. е публикувана актуализирана информация към 5 бр. набори от данни на Портала за отворени данни.

***Дейности по облекчаване достъпа на гражданите до административните услуги, осигуряване на онлайн достъп до шаблони на документи.***

Механизъм за изследване удовлетвореността на потребителите на административни услуги от административното обслужване е попълване на анкетни карти, изказани мнения, но поради липса на интерес от потребителите на административни услуги, обратна връзка е осъществена чрез информация по телефон, по електронна поща и др.

***Водене и поддържане в актуално състояние на регистрите съгласно съответните нормативни актове***

Броят на регистрираните по Наредба № 3/29.01.1999 г. земеделски стопани за стопанската 2023/2024 г. е 818 бр. с обща обработваема площ 277 718 дка.

В ОД „Земеделие” - Габрово през 2024 г. са постъпили 2 заявления за отписване от регистъра и е издадено 1 бр. удостоверение на отписан от регистър на земеделските стопани, съгласно чл. 11, ал. 6 от Наредба № 3.

На основание чл. 12, ал. 2 от Наредба № 3/1999 г. са издадени 39 бр. дубликати на изгубени или унищожени регистрационни карти на земеделски стопани и 1 бр. удостоверения за регистрация.

На основание чл. 18, ал. 5 от Наредба № 3/1999 г. са съгласувани и изпратени отговори на запитвания до: Национална Агенция по Приходите, Областна дирекция на МВР, Частен Съдебен Изпълнител, Комисия за установяване на имуществото, придобито от престъпна дейност, Административен Съд - Габрово, Районен Съд - Габрово, Държавен съдебен изпълнител, ГД „Национална полиция“ и др.

ОД „Земеделие“ - Габрово оказва ежедневна методична помощ с разяснения относно регистрацията по Наредба № 3/1999 г., извършваните промени в дейността на земеделските стопани, техните права и задължения, произтичащите от нея.

***Поддържани са в актуално състояние следните регистри:***

- Регистър по Наредба № 3/1999 г. за създаване и поддържане на регистър на земеделските стопани;

- Регистър по Наредба № 47/2003 г. за производство и предлагане на пазара на елитни и племенни пчелни майки и отводки;

- Регистър по Наредба № 22/2004 г. за производство и търговия с чистопороден и хибриден разплоден материал при птиците;

- Регистър по Наредба № 30/2004 г. за производство и търговия с чистопороден и хибриден материал при свинете;

- Регистър по Наредба № 2/2016 г. за условията и реда за регистрация на техниката по Закона за регистрация и контрол на земеделската и горската техника;

- Регистър по Наредба № 3/2016 г. за извършване на технически прегледи на техниката по ЗРКЗГТ;

- Регистър по Наредба № 4/2016 г. за реда за пускане на пазара на употребяваната техника по ЗРКЗГТ;

- Регистър на имотите с променено предназначение;

- Регистър по чл. 3 от Закона за маслодайната роза;

- Регистър на тютюнопроизводителите

- Регистър на имоти по чл. 37в, ал. 3, т. 2 от ЗСПЗЗ - /Бели петна/;

- Регистър на имотите от Държавния поземлен фонд;

- Регистър на информационните ресурси;

- Регистри към Информационна ситема FERMA;

- Регистър за възражения;

- Административен регистър;

- Бюджет и контрол.

***Актуализиране на организационните, вътрешно-нормативните и техническите предпоставки за бърз и пряк достъп на гражданите до публична информация в реално време за дейността на дирекцията и общинските служби. Предоставяне на информация по ЗДОИ с цел повишаване информираността на населението за работата на ОД „Земеделие” и ОСЗ.***

Осигурен е публичен достъп в реално време за дейността на дирекцията и общинските служби по земеделие.

Поддържа се актуална интернет страница с активен достъп до електронна поща за постъпване на информация за корупция. Предоставяна е публично информация, относно дейността и административните услуги, предлагани от ОДЗ/ОСЗ, административните актове, издавани от директора на ОДЗ - Габрово, декларациите на служителите съгласно чл. 49 от ЗПК и др.

Във връзка със Закона за достъп до обществената информация са постъпили 3 бр. заявления, по което исканата информация е предоставена в срок.

***Осигуряване на условия за повишаване на квалификацията на служителите чрез обучения.***

През годината в Института по публична администрация задължително обучение са преминали 3 бр. служители.

Обучение от Министерство на електронното управление е преминал 1 бр. служител по специализирани теми.

През 2024 г. от Министерство на земеделието и храните и други администрации са организирани обучения по специализирани теми, като участие в тях са взели 25 бр. служители.

През 2024 г. от Министерство на земеделието и храните са организирани обучения по специализирани теми, както следва:

- Онлайн среща - обучение на експерти от ОД „Земеделие“, относно работата по модул Възражения СИЗП - 01.02.2024 г.;

- На 27.02.2024 г. служител от ОДЗ Габрово е участвал в среща на длъжностните лица по ЗРКЗГТ;

- В периода 11.03.2024 г. - 13.03.2024 г. експерти на ОДЗ Габрово и общинските служби на територията на областта участваха в проведено обучение на в гр. Троян, комплекс Чифлика на теми, свързани с новостите при подаване на заявления за подпомагане на площ и глава животно; Обновяване на СИЗП 2023-2024; Нормативни промени, касаещи СИЗП, Новости в процеса на подпомагане на площ от гледна точка на СИЗП; Правила за добро земеделско и екологично състояние; Кампания подпомагане „Украйна“;

- В периода 09.04.2024 г. - 11.04.2024 г. двама служители взеха участие в обучение за управление на дронове в гр. Трявна;

- На 22.04.2024 г. и на 10.05.2024 г., експерти от ОД „Земеделие“ - Габрово и общинските служби по земеделие участваха в онлайн срещи, организирани от МЗХ, на които бяха представени новите моменти и функционалности в ИСАК, относно подаване на заявления за подпомагане, въпроси и отговори;

- На 14 май 2024 г. от 10.00 ч. в Ритуална зала на Община Велико Търново, гр. Велико Търново, площад "Майка България" № 2, се проведе информационна среща със земеделски стопани от област Габрово и област Велико Търново, относно Директни плащания - Кампания 2024 г. Информационната кампания сe реализира от Министерство на земеделието и храните. Предварително уведомените за срещата земеделски стопани бяха запознати от представителите на МЗХ с новите интервенции и мерки за подпомагане;

- В периода 18 - 19.06.2024 г. един служител на ОДЗ Габрово е взел участие в семинар на тема Провеждане на статистическо изследване „Интегрирана статистика за земеделските стопанства през 2023 г. (IFS2023) - Споразумение № 101093815-2022-BG-IFS2023;

- В периода от 08.07 - до 10.07.2024 г. Експерти от ОД „Земеделие“ и общински служби по земеделие взеха участие в Семинар в с. Кранево - Провеждане на обучение за теренни проверки за поддържане на СИЗП в актуално състояние - Кампания 2024 от МЗХ;

- На 11.09.2024 г. е проведено онлайн работно заседание - въпроси и новости теренни проверки на експерти от ОД „Земеделие“ и общински служби по земеделие;

- В периода 18 - 20.09.2024 г. един служител е участвал в среща на длъжностните лица по ЗРКЗГТ;

- На 26.09.2024 г. двама експерти са взели участие в информационна кампания за изискванията и проверките по интервенциите, свързани с плащане на площ и животни от стратегическия план за развитие на земеделието и селските райони за периода 2023 - 2027;

- На 08.10.20024 г. е проведено работно заседание на дирекция ИЗП-МЗХ, ОДЗ и ОСЗ на експерти от ОД „Земеделие“ и общински служби по Земеделие;

- През 2024 г. експерт от ОДЗ и експерти от общински служби по земеделие са преминали онлайн обучение, издържан изпит и получен сертификат да управление на БЛС (дрон) категория А1/А3 от ГД Гражданска въздухоплавателна администрация, Министерство на транспорта и съобщенията - 3 служители.

***През 2024 г. по искане на Министерство на земеделието и храните -*** от ОД „Земеделие” - Габрово е предоставена пълна, навременна и точна информация от четирите общини на територията на област Габрово относно процедури за създаване масиви за ползване, обяви за търгове за отдаване на земи от ДПФ под наем, Решения на Комисията по чл. 17 от ЗОЗЗ, условия и срокове за подаване на заявления за подпомагане, регистрация на ЗС и информация за предоставяните административни услуги, предстоящи събития и другa информация, съгласно нормативни изискавания.

***Изготвяне на отговори на сигнали, предложения и жалби от граждани при спазване на сроковете предвидени в АПК.***

През годината няма постъпили жалби и сигнали срещу дейността на общинските служби по земеделие на територията на областта и срещу работата на Областна дирекция „Земеделие“ - Габрово.